Free Screening TGV - The Hunger Games: Mockingjay - Part 1

itu ibu jari tangan encik suami

malam tadi

pergi screening

The Hunger Games: Mockingjay - Part 1

dapat free tiket

untuk dua orang

kat TGV 1 Shamelin

pergi dengan encik suami

awal-awal

dalam pukul 4 lebih

sebab dia takut jammed

sampai 1 Shamelin

terus solat Asar

merata cari surau

sebab mall masih baru

eh bukan,

sebab baru pertama kali

datang sini

akhirnya jumpa kat 1st floor

kena keluar ke tempat parking

sebab surau dia kat parking

lepas tu pergi makan

sambil suami charge handphone

kedai makan pun tak banyak

ada Subway

ada Old Town White Coffee

lepas makan, solat Maghrib

lepas Maghrib, naik tingkat 5

dah ada meja depan TGV

untuk edar screening ticket

dalam 7.30 orang dah beratur

kami pun join

dapat Free Seating

tunggu-tunggu

rasa macam lama lagi

pukul 8 lebih

turun bawah balik

solat Isyak

lepas Isyak

naik tingkat 5

tengok orang da ramai

tunggu depan tangga

nak masuk hall

8.45 macam tu

dah boleh masuk

macam biasa, iklan dulu 20 minit

lepas tu baru movie

kalau tak ikut movie ni

sebelum-sebelum ni

mesti rasa start dia macam slow sangat

dan kalau sebelum-sebelum ni

memang tengok movie ni saje

tanpa baca novel dia

dan kenal movie ni

sebagai action-adventure movie

mesti rasa kali ni

movie dia tak banyak action

takde nak lawan-lawan dalam games

macam dulu

bagi yang high expectation macam tu

akan agak mengecewakan anda

come on, ni baru Part 1 ok?

for me,

movie was ok

rasa macam banyak jugak

cerita dia

dalam 2 jam 5 minit

banyak explanation

on what was happening masa Quarter Quell

dalam previous movie

bagi yang baca novel pun

jangan lah high expectation sangat

tak semua diorang akan masukkan

dalam movie ni, ok?

contohnya, pembantu-pembantu Cinna

takde pun dalam movie ni

and talk about Cinna

saya mengaku saya menangis

bila Effie mengiyakan he's gone

sebab dia sangat-sangat rapat

dengan Katniss

ada banyak part

yang agak menyentuh hati

bila hospital in District 8

kena bom oleh Capitol

bila Gale & the gang hampir kena tangkap

masa nak selamatkan Peeta

ok, part ni memang sangat saspen

dan mendebarkan

dapat rasa jantung duk berdegup laju

sepanjang waktu ni

banyak jugak part kelakar

yang boleh buat kita tergelak

dan aksi comel Buttercup

bila main cahaya lampu dengan Katniss

and kalau yang da baca novel dia

walaupun tak sampai separuh macam saya

mesti rasa tak berapa nak terkejut dan teruja

sebab da tau jalan cerita

orang sebelah-sebelah duk gasping

kita buat dek aje -_-"

so saya tak nak habiskan

novel Mockinjay saya

biar kat situ aje

sampai release movie

Mockingjay Part 2

boleh?

baru la saspen

hahaha


Jauh

pinta pada Tuhan

moga-moga

bila ditimpa ujian

hati-hati kita

kuat bertahan

pinta pada Tuhan

moga-moga

bila hidup penuh dugaan

jangan hingga jiwa-jiwa kita

pergi menjauh dari Tuhan

kecewa

berputus harap

lemah segala

hingga lalai akan CINTA

pada Dia

tanda hati sakit kita rela

syaitan menjadi raja

astaghfirullah

infiniti kali

kerna saat ini

aku baru teringat

untuk mengingatkan...


Puff Pastry KAWAN

hari ni

buat puff pastry

salut sosej

senang sebenarnya

kalau ada puff pastry square

jenama KAWAn

sesiap dalam peti ais

kat rumah

nak sarapan pagi

atau minum petang

just fikir ape intinya

then macam mana

nak lipat-lipat puff tu

sekarang ni

kat google da banyak

orang share gambar makanan

tengok dari gambar

dan belajar

tak perlu pergi kelas

pun tak ape

tapi

untuk makan sendiri

boleh lah...

kalau nak jual

nak lagi sedap

lagi cantik

boleh lah pergi kelas ye

hew hew hew


1st Anniversary

setahun yang lepas

hari Jumaat

pada saat ini

di rumah

aku lihat

semua sedang sibuk

menyiapkan segala

apa yang belum siap

pada saat ini juga

aku sendiri

bertungkus-lumus

menyiapkan hantaran

kala itu

pintu bilik pengantin dibuka

nenek dari jauh

datang menjenguk

di muka pintu

"alahai sayang, sayang...

kau ke yang buat sendiri...

teruk ni...teruk..."

aku senyum dan diamkan saja

mereka tidak biasa

biarkan, biarkan

tengahari

kala orang pergi solat Jumaat

aku ke rumah senior sekolah menengah

ambil kek fondant

berbunga Sakura

yang aku tempah dari dia

ya aku pergi sendiri

siapa lagi kalau bukan?

sampai rumah

aku terus bagi kek

pada sepupu-sepupu

yang tolong buat hantaran

terima kasih

sepupu-sepupu ku sayang

ada kat situ

saat aku memerlukan

Allah...Allah...

aku rindu!

lepas solat Zohor

sepupu aku juga

yang jadi mak andam aku

Allah permudahkan semua tu

tak susah aku cari semua benda

makcik-makcik pun

semua banyak tolong

apa lagi nikmat Tuhan

yang aku mahu dustakan?

alhamdulillah

terima kasih Allah

petang Jumaat yang mulia itu

dengan disaksikan

sanak-saudara

sahabat-sahabat

dekat dan jauh

aku selamat diijabkabulkan

dengan seorang encik suami

yang hari ini

genap setahun

memegang jawatan maha berat

moga-moga

Allah terus berkati

perkahwinan kami

hingga ke syurga

moga-moga

Allah kasihi

dan limpahi kami

dengan rezeki

dan rahmat dariNya

moga-moga

Allah terus kongsikan

kekuatan

petunjuk

ketenangan

keindahan

KEBAHAGIAAN HAKIKI

buat aku dan encik Mohd Soleh Ahmad

ameen ya Rabbal 'alamin...

i love you abang


Masa Lalu

kadang-kadang

masa lalu

yang gelap

buat kita takut

untuk melangkah

ke masa hadapan

hingga

ada waktunya

masa lalu

yang pahit itu

buat kita

tidak mahu

membuka jalan

untuk sesuatu yang baru

dalam hidup

sedangkan

Allah telah menentukan

segala sesuatu itu

ada sebab dan hikmah

tinggal kita saja

yang perlu merenung jauh

dari setiap ketentuan

agar sisa hidup

tidak menjadi sia-sia

agar manisnya menjadi hamba

tidak terbuang begitu sahaja

please...

memory,

the past,

sometimes it's a good place to visit

but it's never a good place to stay...


My First Passport

alhamdulillah

setelah berpusing-pusing

berjuta kali (hiperbola)

mencari parking

kat KDN Jalan Duta

akhirnya permohonan buat passport

diluluskan

buat bayaran

then tunggu passport siap

tak sampai sejam pun

alhamdulillah

berbaloi-baloi

berpusing-pusing

berjuta kali...


Orang Sarawak Buat Carian Sijil Lahir dan Passport Di Semenanjung

INI ENTRI PANJANG

sape-sape

orang Sarawak

yang baru pertama kali

nak buat passport tu

dan nak buat kat Semenanjung

saya nak share something

kat sini

beberapa hari lepas

saya dan encik suami

pergi buat passport

kat Kementerian Dalam Negeri WP Jalan Duta

situ je yang paling dekat

dengan rumah kami

first day datang

kami sampai dalam tengahari

tempat buat passport

Pintu A, Aras 2

(naik eskulator depan main entrance)

malangnya

nombor giliran dah habis

so kena datang balik esoknya

ok

esoknya kami pergi awal sikit

encik suami cari parking

(kat sini memang sangat susah parking)

saya pergi berbaris

untuk ambil nombor

sampai depan kaunter

dapat nombor giliran

tapi

kena datang balik pukul 2 petang

huhuhu

maka

saya dan encik suami

mengisi masa terluang

dengan menonton Big Hero 6

heh

pukul 2

kami ke KDN semula

cepat aje nombor kene panggil

saya pergi kaunter

encik tu tengok IC

"eh, orang Sarawak ke?"

saya mengiyakan

"mak ayah orang mana?"

Sarawak juga

"alahai, kesiannya...

takde orang cakap kat awak ke?"

ha...dah kenapa?

"kesian ni, dah lama tunggu...

awak datang bila?"

saya cakap pagi tadi

dia mengeluh

"ok, takpe lah..

sebenarnya, kalau orang sarawak

nak buat passport

kat pintu sebelah, pintu B"

laaa...ye keee...

"aha, melainkan kalau salah seorang

mak atau ayah orang Semenanjung

so boleh buat kat sini"

owhh ok

alahai...

buang masa aje tunggu lama-lama

saya pun pergi pintu B

sementara encik suami

tunggu nombor giliran dia

kat pintu B

kena ambil nombor giliran baru

8021

giliran sekarang 8019

ok tunggu je lah

tapi lamanya alahai......

encik suami dah setel amek gambar passport

sementara tunggu passport dia siap

teman saya kat situ pula

baru nombor saya dipanggil

sampai kat kaunter

bagitahu nak buat new passport

encik tu minta:

IC + 2 salinan IC

sijil lahir + 2 salinan sijil lahir

"alamak encik...

saya ada salinan sijil lahir je

yang ori takde"

kena ada yang ori jugak

sebab nanti imigresen nak cek yang tu

baru boleh sahkan

hampanya...

dah haru biru

call bapak kat Bintulu

minta tolong carikan sijil lahir

sebab rumah dah renovate dulu

banyak barang dah berpindah randah

tapi

encik kat kaunter passport pintu A tadi

ada bagitahu

kat JPN Bahagian Kelahiran, Kematian dan Anak Angkat

Aras 1

boleh buat sijil lahir

ok

saya turun untuk cuba buat sijil lahir pula

takut kalau-kalau bapak tak jumpa sijil lahir

kat JPN tingkat bawah

kena isi borang Cabutan/Carian Sijil Lahir

disebabkan saya ada salinan

sijil lahir yang lama

mudah sikit nak isi

bila nombor dipanggil

saya bagi borang

dan salinan sijil lahir asal

saya tanya bila boleh dapat

cik kaunter 8 tu kata

dalam seminggu atau dua minggu

alahai...lamanya!

dia tanya bila nak guna

saya cakap lagi dua minggu

"ok, takpe...boleh tinggalkan borang ni

dan nombor telefon

saya cuba faks ke sarawak petang ni

kalau boleh dapat cepat

saya call, ok?"

ermmm...dalam hati saya

dah cakap 'takpe lah, ade kot kat rumah

cuba cari lagi nanti'

"ok..." tapi tu yang keluar dari mulut

encik suami

dah dapat passport dia

saya gitau dia apa yang cik kaunter 8 bagitahu

encik suami pula kata

staff kat atas bagitahu dia

orang Sarawak kalau buat sijil lahir baru

boleh makan masa sebulan

...(krik krik krik)

balik rumah

cuba cari sijil lahir

dalam celahan-celahan fail

tak jumpa

mamak call

gitau tak jumpa lagi kat rumah

saya dah terfikir-fikir

nak balik Sarawak

buat passport kat sana aje... *sigh*

tiba-tiba ada call

dari nombor tak dikenali

nombor ofis pulak tu

sah tak nak angkat

tapi kenapa entah

hati rasa kuat

kata kena jawab

rupanya cik kaunter 8

dia dah dapat pengesahan

dari Sarawak

esok pagi boleh datang

buat sijil lahir baru

alhamdulillah...

esoknya

saya pergi JPN

nak jumpa cik kaunter 8

tapi dia bizi sikit

so kena tunggu dulu

bila dia panggil

dia tunjukkan draft sijil lahir

dia suruh semak ejaan

then tandatangan

ok

"bayaran RM 5 ye..."

dia bagi resit

nama dia Liyana

dalam 15 minit

nama saya dipanggil

dah dapat sijil lahir

alhamdulillah

saya terus fotostat 2 salinan

then naik Aras 2 Pintu B

sebab baru pukul 10 pagi

baik buat passport terus

ambil nombor giliran Bahagian Sabah/Sarawak

tak ramai orang pagi-pagi

sekejap je dah kena panggil

jumpa encik semalam

nama dia Sekudan

"dah ada sijil lahir ye?"

saya angguk dan bagi kat dia

dia semak dan suruh tunggu

tak sampai 5 minit

dia datang balik

isi something dekat kad

"ok, nanti lepas
5 hari

boleh datang semula

untuk ambil passport

sekarang pergi kaunter 27

untuk ambil gambar.."

saya berbaris untuk ambil gambar

lepas tu siap

tandatangan kat borang passport

cik puan kat kaunter tu kata

nanti 12hb datang balik

dengan kad dan bayaran

alhamdulillah

setel pun

minggu depan

boleh datang lagi

ambil my first passport :D


Percutian ke Lombok: Hari Pertama 1 - Sunset House Lombok

UNTUK TIPS SEBELUM BERANGKAT KE LOMBOK,
KLIK SINI

Tanggal 18 Disember 2014, awal-awal pagi saya dan encik suami dah berada di Lapangan Terbang Senai, Johor untuk berlepas ke Lombok. Flight kami pukul 6.50 pagi. Awal pagi tu dalam pukul 5.30, memang penuh gila airport dengan penduduk-penduduk Lombok. Kalau nak kira orang Malaysia, boleh guna jari ajeee~ Hewhewhew. Mungkin diorang balik kampung bercuti atau da habis permit kerja di Malaysia.

Untuk keluar Malaysia, macam biasalah kena ada Passport Antarabangsa yang belum luput tarikh dan masih berbaki lebih 6 bulan dari tarikh tamat tempoh passport tu. Disebabkan pagi tu ramai penduduk Lombok, kena berbaris agak panjang juga untuk buat scanning passport. Tapi bila da setel tu, alhamdulillah boleh pergi solat Subuh sesiap dan masuk perut pesawat Air Asia untuk terbang ke Lombok.

Penerbangan ke Lombok mengambil masa 2 jam 50 minit. So, dalam flight kalau tak nak makan, boleh tidur sepuas-puasnya. Koh koh koh! Dalam sejam nak sampai Lombok, pemandangan kat luar tingkap pesawat dah begitu menarik dah! Subhanallah, cantik sangat laut dan pulau-pulau kecik sekitar Indonesia bila tengok dari langit. Saya perasan bila da nak masuk area Lombok, awan kumulonimbusnya berkepul-kepul cantik. Encik suami memang suka la kalau tengok awan-awan macam ni. Hihi. Bila da sampai kawasan udara Lombok, nampak petak-petak hijau kat bawah dengan pokok bulat-bulat kecik. Teringat apa yang saya baca dari pengalaman orang lain, airport Lombok terletak di antara kawasan sawah padi. Tapi, ruginya takde amek gambar lak dari dalam flight. Huhuhu.

Dalam 9.40 pagi gitu, alhamdulillah kami tiba di Bandar Udara Internasional Lombok. Airportnya kecik aje. Boleh muat 3-4 pesawat je dalam satu masa. Bila sampai kat sana, ada pegawai kat airport tu yang akan approach kita dan tanya sama ada kita orang Indonesia atau bukan. Penumpang yang datang dari luar Indonesia kena isi Kad Ketibaan/Perlepasan Republik Indonesia. Kadnya macam dalam gambar kat bawah ni. Isi details yang sama macam dalam passport. Then berbaris untuk pemeriksaan imigresen. Cop cop cop, lepas tu kena berbaris lagi untuk scan beg pulak. Sebelum tu kena isi borang declaration beg/barangan yang kita bawak bersama. Baru boleh keluar airport.

Kad Ketibaan/Perlepasan Republik Indonesia yang kena isi masa sampai airport Lombok

Dekat luar, ade banyak kaunter bas dan teksi. Ade jugak kaunter sim card telefon kot-kot korang nak guna sepanjang kat Lombok. Encik suami dah target awal-awal nak naik bas DAMRI ke hotel. Sebab dari pembacaan dia, naik bas lebih murah dari semua transport yang lain. Mulanya kami nak ke bas terus kat luar, tapi alhamdulillah terjumpa kaunter DAMRI kat luar tu. Pengangkutan bas ke Senggigi tambangnya Rp.35,000 seorang. Lebih kurang RM 9 sahaja untuk perjalanan sehala. Jadi, untuk saya dan encik suami, kena bayar Rp.70,000 lah. Orang kat kaunter tu suruh bagitahu driver yang kita nak turun kat Sunset House Lombok. Memang bas DAMRI lalu kat situ.

Harga tiket dari airport ke Senggigi untuk seorang

Bas nye pendek aje...tapi bas ada aircond ok!

Bila bas dah penuh, baru la driver start enjin. Hewhew. Bermulalah pengembaraan kami! Sepanjang perjalanan memang nampak sawah padi ajeee. Lagi penuh dari kat Kedah! Erk! Sawah padinya pulak bertingkat-tingkat. Ada yang rendah, sederhana rendah, tinggi sikit. Nampak cantik pulak sawah padi macam tu. Hihi.

Sawah padi di Lombok

Bagi uols yang first time datang ke sini, mungkin agak terkejut dengan budaya menekan hon sepanjang perjalanan. Ahahaha! Saya mula-mula rasa rimas sangat. Driver asyik nak hon orang lain aje. Tapi lama-lama saya boleh terima, rupanya memang budaya diorang macam tu. Diorang hon untuk bagitahu diorang nak minta berikan laluan. Hon sebagai amaran supaya ke tepi sikit bagi kenderaan-kenderaan kat depan. Tapi saya perhatikan, walaupun diorang banyak bagi hon, mulut diorang senyappppp aje. Takde mencarut macam kita ni kat Malaysia. Haha! Terkagum sekejap dan insaf. Kat sini, diorang banyak pakai motorsikal gak. Lepas tu suka bawak tetengah jalan, sebab tu la kena hon suruh ke tepi. Then diorang bawak motor ke kereta ke, lagi worst dari Malaysia kot. Main aci redah aje kebanyakannya. -_-" Eh, ada kereta kuda jugak tau! Diorang panggil "Cidomo". Kudanya kecik aje. Tapi saya dan encik suami tak naik pun masa kat sana. Rasa kesian lak kat kuda tu. Huhu.

Kuda - "Cidomo" di Lombok

Kalau naik bas DAMRI, dia akan berhenti dekat terminal DAMRI juga di Mataram. So, ada yang turun kat sini dan naik kat sini juga untuk ke point-point perhentian DAMRI (Mataram, Senggigi, Selong). Perjalanan ke hotel mengambil masa hampir dua jam bila dia duk berhenti-henti dan mengambil kira jalan yang sesak jugak. Tapi jangan risau, tak sesesak KL ok, jangan pening dulu. Koh koh koh! Sampai area Senggigi, mata dah terpesona tengok laut. Subhanallah, seronok sangat tengok pantai. Pantainya hitam. Pantai volkanik katanya. Bas berhenti betul-betul depan hotel! Phewww~ Driver pesan kat encik suami, kalau nak naik bas ke airport masa balik nanti, boleh tunggu kat sini juga. Ok!

Pantai Senggigi, Lombok, Indonesia

Kami turun dari bas dan masuk ke kawasan hotel. Tak ambik pulak gambar depan hotel. Pfft! Terlampau gembira la tu sampai lupa. Krik krik krik. Sampai depan kaunter, bagi dokumen maklumat booking kat receptionist. Bilik standard yang kitorang booking tu letaknya kat seberang jalan dan masa kami sampai, kamarnya belum siap dikemas dong. Ye le, sampai kat hotel nak dekat pukul 1. Check in time pukul 2 petang. Tapi kami rasa gembira sebab ada welcome drinks dari pihak hotel. So, sementara tunggu bilik siap dikemas, kami ke restoran hotel untuk menikmati welcome drinks. Restorannya dua tingkat, saya dan encik suami naik ke tingkat atas walaupun banyak meja kosong kat bawah. Saja nak ambik view tinggi dan rasa angin lagi kuat. Hewhewhew.

Welcome drinks di Sunset House Lombok

Disebabkan tadi dalam flight tak makan ape-ape, breakfast pun tak sempat, maka kami decide nak makan sekali. Belek-belek menu hotel, ada Nasi Ayam Taliwang yang disebut-sebut kesedapan dan kepopularannya. Nasi Ayam Taliwang ni antara makanan tradisional masyarakat Lombok, tapi asalnya dari Sumbawa. Ayam seekor tapi saiz kecik je, dihidangkan bersama nasi putih, sambal dan sayur dia. Saya order juga nasi putih lagi sepinggan dan air mineral sebotol. Total semuanya termasuk tax 10% adalah Rp.80,300. Lebih kurang RM 22.56.

Encik suami yang gembira dapat makan Nasi Ayam Taliwang

Lepas makan, kitorang lepak-lepak kejap. Sempat borak-borak dengan customer hotel yang lain kat atas tu. Sempat ambik gambar berkeping-keping gak, tapi semua dalam kamera dekat encik suami. Hahaha! Then tengok jam lagi 15 minit nak pukul 2. Kami ke kaunter semula. Ok, bilik dah siap! Yeay! Kami diiringi ke hotel oleh pekerja dia. Diorang sangat nice, kita lintas jalan ke seberang sana pun siap ada guard lagi yang tolong berhentikan kereta dan motor. Hewhewhew.

Bilik kitorang tingkat 2, ada balkoni tapi menghadap courtyard je. Saja ambik yang ni sebab kalo nak seaview, hari-hari boleh nampak seaview kat sini, poolview? Err...takyah la. Kang terskodeng orang mandi lak. Eh! Hihi. Dalam bilik ade katil, meja, kerusi, peti ais, almari, bilik air dan bilik mandi serta aircond yang tak berapa nak sejuk maybe sebab cuaca memang da panas kat luar. Hoho. Sterika, water heater tak disediakan, ok? Kena mintak kat kaunter kalau nak. Dannnn, plug kat sana tak sama dengan Malaysia ye... Kena mintak jugak kat kaunter adapter dia untuk matchkan dengan plug 3 pin kita. Takde gambar dalam bilik pun sebab boleh google, kan?

Rating untuk Sunset House Lombok by TripAdvisor & Booking.com

Waktu solat kat sini lagi awal dari kat Semenanjung Malaysia, lebih kurang sama dengan waktu solat di Sabah dan Sarawak. Zohor pukul 12.15 camtu. Lepas siap-siap solat dan mandi, kitorang rehat kejap. Saya sempat tidur dan terjaga bila dengar bunyi sudu keletang-keletung. Oh! Encik suami makan mee Indomie rupanya! Haha~ Kesian encik suami lapar. Saya bangun je dia terus suruh habiskan mee Indomie yang dia buat. -_-" Dalam pukul 4 camtu, lepas Asar, kami keluar berjalan-jalan ke arah Senggigi. Jalan kaki je, survey-survey tour jugak kat area hotel tu. Agak mahal bagi kalau nak ikut tour. Ke pulau-pulau Gili boleh cecah Rp.700,000-1,200,000. Ke Gunung Rinjani pun Rp.700,000 seorang. Ok, tak jadi kami nak ke pulau Gili. Sebab memasing takde la nak diving or mandi sangat. Nak ambil gambar tempat cantik aje. Maka, kami sambung berjalan lagi sampai nampak bebudak surfing. Berhenti kejap, turun bawah bukit & encik suami amek berkeping-keping gambar budak-budak surfing. Hoho!

Budak-budak Lombok yang surfing. Gambar kita tak cantik la awak, gambar henset je ni, nanti encik suami kita update entri, kita suh tengok gambar dia k!

Lepas tu kitorang berjalan je sepanjang pesisir pantai, then naik balik ke jalan raya. Jumpa kedai runcit, nampak ada jual mee Indomie. Encik suami teringin Indomie perisa Cabe Ijo. Saya teringin Indomie perisa Dendeng Berlado. Hahaha. Sambil menambah jajan dan membeli syampu serta minyak rambut, kesemuanya berjumlah Rp.26,500. RM 7.40 aje, k!!! Ceh...lebih kurang harga Malaysia je. -_-"

Menapak balik ke hotel, kitorang lepak-lepak kat swimming pool sambil makan jajan. Amek-amek gambar jugak berkeping-keping. Masa ni la penjual-penjual mutiara & baju datang approach kitorang. Dah terbeli kerongsang mutiara 10 biji (Rp.100,000) dengan 2 helai t-shirt Lombok (Rp.80,000). Phewww~ Disebabkan dah tak nak dipujuk rayu membeli, maka kitorang pun balik ke bilik. Boleh rehat-rehat, mandi dan solat~

Encik suami memang pandai tawar-meanawar ni, berbahasa Indonesia pun dia fasih sekali dong! Haha

Belanja wefie sikit...koh koh koh!

Nanti saya sambung lagi untuk aktiviti di malam hari, ok?

ENTRI SETERUSNYA:

Percutian ke Lombok: Hari Pertama 2 - Jalan-jalan Cari Makan


Percutian ke Lombok: Hari Pertama 2 - Jalan-jalan Cari Makan

ENTRI SEBELUM INI:
Percutian ke Lombok: Sebelum Berangkat
Percutian ke Lombok: Hari Pertama 1 - Sunset House Lombok

Meh nak sambung cerita kat Lombok. Alkisahnya, lepas Maghrib, encik suami ajak keluar jalan-jalan sekitar hotel. Nak cari tempat makan yang best. Masa keluar hotel, kitorang jalan kaki ke arah selatan tapi tak sampai 10 langkah tengok macam takde ape je, terus patah balik semula ke arah hotel. Guard yang duduk kat depan hotel tegur kitorang, "kenapa berpatah balik, mas?" Mula lah encik suami bercakap Indon dengan dia. Guard tu bagitau kat sebelah yang kitorang pergi tadi tu ada satu restoran seafood, tapi satu tu aje lah. Kalau ke arah Sengigi belah sini ada banyak kedai makan. Memang kitorang nak jalan kaki ke arah Senggigi sebab teringat restoran murtabak yang kitorang nampak petang tadi. Encik suami teringin nak rasa murtabak kat Lombok sebab dengar kata murtabaknya berbeza dengan Malaysia.

Restoran murtabak tu tak jauh pun dari hotel, beberapa langkah kaki aje. Kalau uols nak rasa makanan hotel pun restoran dia bukak belah malam, tapi kitorang rasa tak berbaloi kalau tak makan benda lain pulak kat luar. Menu kat hotel pun tak banyak sangat yang nampak lain dari Malaysia. Sebelah hotel yang main pun ada Steak House, tapi tak minat lah pulak nak makan steak. -_-" Kalau kat Lombok, uols jangan risau nak cari makanan halal. Lombok ni masyarakatnya majoriti Muslim dan makanan halal memang berlambak-lambak. Ok, bila dah sampai kat restoran murtabak tu, nampak pulak kedai makan lain sebelah dia. Quick Chicken namanya. Terus ajak encik suami ke situ dulu.

Quick Chicken Senggigi

Restoran Quick Chicken lebih kurang macam KFC, McD, etc. Cuma menunya lagi simple. Dan harganya memang tersangat murah berbanding kat hotel lerr. Encik suami order set nasi putih + drumstick + teh botol Sosro, saya pula order set chicken burger + teh botol Sosro macam dalam gambar kat bawah ni. Gambar makanan encik suami saya tak amek pulak. Takpe, boleh Google ye! :p Total harga makanan kitorang Rp.28,000 sahaja. Manyak murahhhh wooo~ Tak sampai RM 10! Berbaloi-baloi~~~ Tapi komen encik suami, so-so aje lah ayam dia. Burger saya pulak, roti dia sangat sedap cuma sos burger agak masin tapi still boleh habiskan dengan berjaya. Alhamdulillah.

Quick Chicken Burger dengan Teh Botol Sosro

Lepas tu, kitorang gerak pulak ke restoran murtabak kat sebelah. Holland nama restoran tu. Menjual murtabak dan apam balik. Ejaan diorang Martabak dan Terang Bulan. Ha, amek ko! Lain terus apam balik dia. Staff kat Holland ni sangat-sangat peramah. Mungkin sebab kitorang je pelanggan yang datang masa tu? Tak ramai sangat customer diorang, maybe ramai take away jugak. Kitorang order Party Platter A berharga Rp.80,000 macam dalam gambar kat bawah ni. So, boleh rasa murtabak dengan apam balik sekali. Encik suami tambah air tin juga yang rasa macam Revive kot? Ada rasa air kelapa sikit dalam minuman isotonik. Harganya Rp.8,000. Agak mahal di situ.

Party Platter A berharga Rp.80,000

Murtabak dia ada macam-macam inti, tapi adik kat kaunter tu cakap murtabak sapi la sedap. So, kitorang pilih inti daging sapi. Untuk Terang Bulan, pilih inti coklat dengan cheese. Kitorang jadi teruja sebab sambil menunggu tu, boleh tengok diorang siapkan menu kita. Memang diorang buat belakang kaunter tu jugak. Nampak la diorang potong salad, goreng fries, buat apam semua. Staff dia pulak duk tersengih-sengih malu bila encik suami amek gambar diorang berkeping-keping. Ahahaha!

Staff yang menyiapkan menu kat belakang kaunter

Bila order kitorang dah siap, kitorang amek lagi gambar dengan staff diorang. Gambar tu boleh tengok kat instagram encik suami,
@soleh_ahmad
 ye? Lepas tu, kitorang pun melantak! Eh, haha~ Tak de la macam gelojoh sangat pun sebab da terkenyang sikit lepas makan kat Quick Chicken. Nom nom nom nom, mmmmmmmmmm sedapnyaaaaaaaaaaaaaaaaaaa Terang Bulan Coklat dia!!! Subhanallah, jangan tak percaya saya habiskan apam balik coklat tu! Yang cheese kurang sikit.

Party Platter A, Holland, Senggigi

Martabak Sapi, Holland, Senggigi

Untuk martabak dia, memang lain dengan Malaysia. Murtabak dia so crispy. Macam makan guna kulit popia. Pun sedap juga tapi tak dapat habiskan sebab dah full! Panggil staff dia tolong bungkuskan, kemudian kitorang menapak ke hotel belah seaside. Lepak-lepak baring kat gazebo dia kejap. Bila encik suami da penat dan mengantuk, kitorang pun balik bilik kat seberang jalan.

Masa untuk berehat dan get ready untuk hari kedua!

ENTRI SETERUSNYA:

Percutian ke Lombok: Hari Kedua - Air Terjun Benang Stokel dan Benang Kelambu


Percutian ke Lombok: Sebelum Berangkat

INI ENTRI KARANGAN BERPERENGGAN...KOH KOH KOH

Alhamdulillah. Dah selamat tiba di Johor Bahru, Malaysia tengahari tadi. Maka boleh lah membuka laptop untuk berkongsi percutian ke Lombok beberapa hari lepas bersama encik suami. Ini percutian pertama kali saya bersama encik suami ke luar negara. Mungkin juga boleh dianggap sebagai honeymoon? Entah!

Sebenarnya tiket ke Lombok ni saya beli beberapa bulan lepas bila suami menyatakan kesukaannya pada Lombok setelah mendengar cerita kawan-kawan serta menengok gambar super-serious cantik kawan-kawannya yang pergi ke Lombok. Ini hadiah buat encik suami sempena ulangtahun pertama pernikahan kami. Moga-moga dengan ini, Allah perkukuhkan lagi ikatannya, limpahkan lagi rasa kasih sayang antara kami, serta menambahkan lagi ilmu tentang diri masing-masing dalam permusafiran. Ameen.

Peta Lombok sumber dari
Lombok Island Property

Lombok adalah salah satu pulau dalam Indonesia yang letaknya bersebelahan dengan Bali dalam peta dunia. Koh koh koh. Sila bukak peta sekarang! Dari Malaysia, ada banyak flight yang boleh menerbangkan kita ke Lombok, tapi hanya Air Asia yang setakat ni menerbangkan penumpang terusssss ke Lombok, tak perlu singgah-singgah ke Bali kemudian kena naik kapal atau kapal terbang lain pula. Pesawat Air Asia menawarkan penerbangan ke Lombok dari dua tempat, iaitu Kuala Lumpur (daily) dan Johor Bahru (3 hari seminggu - Selasa, Khamis, Sabtu, boleh bukak website Air Asia untuk explore). Tiket yang saya tempah ni dari Johor Bahru sebab masa tempah tu, tiket dari Kuala Lumpur dah begitu mahal harganya. Disebabkan saya tempah dengan Air Asia (yang harganya jarang fix) dan takde lah promo sangat masa tu, saya dapat tiket pergi balik JHB-LOP-JHB RM 213 seorang. So, total dengan encik suami RM 426. Kalau kamu-kamu nak murah sikit, selalu-selalu lah menjenguk website Air Asia, ok?

Bagi yang nak bercuti ke Lombok, sebelum berangkat pastikan kamu-kamu membuat sedikitttt study tentang Lombok. Terima kasih encik suami yang rajinnnn study pasal Lombok, kalau nak harapkan saya, owhhh! Esok nak ke Lombok, malam ni baru baca! Phewww! Ye lerrr, kalau macam saya dan encik suami yang main aci redah aje ni, tak guna apa-apa ejen atau tour pun, kena tahu sedikit sebanyak tentang pengangkutan kat sana, penginapan, tempat-tempat makan, tempat-tempat cantik dan menarik untuk diambil gambar, eh! Hihi. Uols boleh baca banyak maklumat tentang Lombok kat
The Lombok Guide
, dan juga dari perkongsian pengalaman-pengalaman orang lain yang dah pernah ke Lombok.

Lombok ni besar, saya dan encik suami memilih untuk stay kat kawasan Batu Bolong - Senggigi sebab pantainya masih cantik terpelihara dan tak terlalu crowded. Selain Senggigi, ada jugak pantai Kuta yang tak kurang popularnya, tapi dari pembacaan saya, ramai yang prefer pantai Senggigi yang lebih menenangkan.

Untuk penginapan, kami buat booking melalui web
Booking.com
 via
trivago
 tak lama lepas tiket flight berjaya ditempah. Masa tu saya tertarik sangat dengan
Sunset House Lombok
 bila baca komen-komen yang sangat baik, view yang cantik, dekat dengan pantai dan boleh tahan berpatutan harganya juga. Setelah membelek-belek harga yang ditawarkan oleh kebanyakan website, Booking.com bagi harga yang boleh dikatakan paling berbaloi. RM 141 per night bersamaan 500,000 rupiah, standard room dengan 1 king size bed. Saya dan encik suami stay 3 hari 2 malam, so total 1 juta rupiah harganya (RM 282). Biasanya, hotel akan tolak separuh harga atau harga bilik satu malam daripada Credit/Debit Card yang korang registerkan masa isi borang tempahan kat Booking.com at least 2 minggu sebelum tarikh check in. So, pastikan dalam akaun bank yang korang register tu, ada sejumlah duit tersebut, ok?

Contoh Currency Converter yang saya pakai masa kat Lombok

Jangan lupa juga untuk tukar duit Malaysia kepada Indonesia sebelum bertolak! Kat Lombok, orang tak terima duit Malaysia, ok! Make sure jugak uols da install awal-awal Currency Converter dalam handphone, senang la nak banding-bandingkan harga dengan ringgit Malaysia masa kat sana. Tapi in case duit yang kamu-kamu tukar tu terhabis pakai kat sana, still ada banyak ATM Machine dan Money Changer. Cuma, bagi yang nak pakai ATM card kat sana, make sure uols da activate Overseas ATM Facilities dengan pihak bank ok? Benda ni saya baru tahu sehari sebelum balik ke Malaysia. Owh, sangat haru-biru keadaan masa tu, tapiiii tunggu saya cerita dalam entri seterusnya, ya!

Nak rehat dulu!

P/S:
 Takde gambar berLombok sebab ni cerita sebelum berangkat je... :p

ENTRI SETERUSNYA:

Percutian ke Lombok: Hari Pertama 1 - Sunset House Lombok


Sila Tekan 1

alhamdulillah

setel beberapa benda hari ni

call sana

call sini

tunggu panggilan sana

tunggu panggilan sini

tapi ada jugak

yang belom setel

huhuhu

paling meluat

bila kita call

khidmat pelanggan

lepas tekan-tekan nombor itu ini

nanti keluar lagu-lagu

yang asyik berulang-ulang  tu

sementara nak tunggu

panggilan disambungkan

kepada pegawai khidmat pelanggan diorang

sampai lebih 10 minit pun ada

jenuh lekap kat telinga

kita pun apa lagi

switch to loudspeaker

letak atas meja

sambil dengar lagu

boleh buat benda lain kan?

-_-"

apa kata

lepas ni

kalo tak nak bagi kita annoying

tukar lagu-lagu tu

kepada berita-berita best

dan terkini

yang kita boleh pilih?

sila tekan 1 untuk sukan

tekan 2 untuk hiburan

tekan 3 untuk kuliah agama

tekan 4 untuk jenayah

tekan 5 untuk lain-lain

tak pun

sambung ke radio ke

sila tekan 1 untuk HotFM

tekan 2 untuk FlyFM

tekan 3 untuk EraFM

tekan 4 untuk IkimFM

tekan 5 untuk HitzFM

ok sampai 10 minit pun tak habis senarai -_-"

baru best kan?

okbai


Nomad Itu Saya

once upon a time

blog saya berhenti berbunyi

bila nak start balik

rasa janggal gila

sebelum ni

kan guna entri berperenggan

ni guna entri tanpa format lak

balik dari Lombok tu

macam saya pernah cakap sebelum ni

kebizian melanda hidup

ho ho ho

kerja saya asyik berpindah randah

macam nomad aje

sebenarnya bukan lah berpindah randah rumah pun

tapi asyik travel

balik dari Lombok

stay kat JB

meeting PhD student

dari JB balik KL

terus ke kampung encik suami

kat Kedah

balik dari Kedah

stay berapa hari kat KL

then ke Melaka

balik dari Melaka

stay sehari kat KL

travel ke JB pulak

masa kat JB

ada event kat TM KL

so boleh balik umah kejap sehari dua

dan sekarang

saya kat JB semula

phewwww

nomad itu saya

k


Percutian ke Lombok: Hari Kedua - Air Terjun Benang Stokel dan Benang Kelambu

ENTRI SEBELUM INI:
Percutian ke Lombok: Sebelum Berangkat
Percutian ke Lombok: Hari Pertama 1 - Sunset House Lombok
Percutian ke Lombok: Hari Pertama 2 - Jalan-jalan Cari Makan

Disebabkan kebizian yang melanda dalam lebih seminggu yang lepas, sambungan cerita Lombok terlewat sedikit saya publish. Dah rasa malas dah nak update sebenarnya, tapi tiba-tiba hari ni terindu pulak Lombok. Alang-alang hati masih bertaut, marilah kita bersemangat berkongsi pengalaman!

Untuk hari kedua, saya dan encik suami pepagi dah keluar ke pantai. Nak tengok matahari naik kononnya. Tapi bila sampai pantai kat seberang jalan, eik? Mana matahari? Takde pun? Langit da terang sikit. Dalam pukul 6 gitu. Rupa-rupanya kitorang tersilap arah. Matahari terbit dari arah bertentangan dengan pantai. Sebenarnya dari belah seaside hotel ni boleh tengok matahari terbenam. Alahai, tersilap rupanya. Takpe lah, petang kang boleh tengok sunset. Itu pun, kalo nampakkkk dari sini. Semalam tak nampak ape pun!

Comel kan kami? Koh koh koh!

Kitorang da merajuk dengan matahari, lalu encik suami mula beroperasi amek gambar di sekitar hotel. Alah, kat gazebo je! Sebab gazebo dia menarik sangat, berkeping-keping gambar encik suami amek sampai dah tak tau nak posing macam mana! Hahaha~ Lepas penat berposing dan memandangkan jam belum pukul 7 pagi, breakfast kat hotel pun belum siap, kitorang amek keputusan untuk balik ke bilik. Sampai bilik, encik suami macam biasa lah kerja dia. Transfer gambar, edit-edit, upload kat Instagram, balas-balas komen Facebook, scroll-scroll berulang kali. WiFi free kan! Saya baring je la sambil bermalas-malasan selama beberapa minit. -_-"

Lepas da puas hati scroll-scroll, encik suami pun pergi mandi. Dia siap mandi, saya pulak mandi. Sementara saya bersiap-siap, encik suami dah turun dulu jumpa guard jalanraya depan hotel. Dia nak tanya pasal tour yang ditawarkan oleh supir-supir kat Lombok ni. Bila saya dah turun, kitorang gi breakfast dulu. Cakap pasal breakfast, Sunset House Lombok ni tak banyak sangat choice breakfast dia. Ade nasi goreng, satay ayam, ulam-ulam bertempe, sambal, buah-buahan, roti dengan butter, then air dia sirap oren, air kosong, kopi atau teh. Tu je. Berbaloi dengan harga lah kan? Tapi tak amek gambar pulak makanannya. Haish! Apepun nasi goreng dia super sedap! Tak tanya pulak resepi...koh koh koh!

Lepas breakfast, kitorang jumpa supir yang guard tu rekemenkan. Supir tu memula nak bawak kitorang ke Kuta. Yang mana, kalau ke Kuta, kita boleh pergi banyak tempat lain juga yang berdekatan, iaitu Sasak Village, Mawun, Selong Blanak, etc. Tapi encik suami teringin nak pergi tengok air terjun. Kat Lombok ni ada banyak air terjun. Yang femes kat Senaru, tapi kalau pergi situ memakan masa agak lama dan tak banyak tempat lain yang kita boleh singgah. Supir tu berusaha betul nak bagi encik suami dapat tengok air terjun dan boleh singgah banyak tempat juga. Maka, dia suggest untuk bawak kitorang pergi Benang Stokel. Hoh? Ape tu? Encik suami blur. "Tu air terjun lah abang, ade budak-budak cite kat blog!" Owhhh! Kalau amek tour ke Benang Stokel, supir tu boleh bawak kitorang ke Sukarare dan Banyumulek pulak. Tapi tak boleh ke Kuta sebab akan memakan masa. Ok, boleh lah! Lepas tawar-menawar, supir tu nak bawak kitorang dengan bayaran Rp.500,000. Dalam RM 140 lah. Naik kereta macam Avanza tu ha.

Perjalanan ke air terjun tu memakan masa sejam jugak. Jauh woo! Tapi sepanjang perjalanan langsung tak jemu, tengok cidomo-cidomo, sawah padi, masjid-masjid yang banyak gila tengah dibina dan macam-macam lagi. Bila sampai kat kawasan air terjun tu, supir kitorang - Pak Atus, bawak kitorang jumpa pihak yang jaga air terjun tu. Rupa-rupanya kat sini bukan ada satu air terjun aje, ade tiga air terjun! So, kalo nak masuk kena amek pakej-pakej dia. Pakej 1 boleh tengok Air Terjun Benang Stokel aje, pakej 2 boleh tengok Air Terjun Benang Stokel dengan Air Terjun Benang Kelambu, manakala pakej 3 boleh tambah lagi satu air terjun yang agak tersembunyi dan masih terpelihara daripada tangan-tangan kotor manusia. Kiranya hidden waterfalls lah tu. Saya tak berapa ingat harga pakej-pakej dia, tapi yang kitorang amek adalah Pakej 2 untuk tengok dua air terjun berharga Rp.180,000.

Untuk ke air terjun pulak, kena sewa motor bersama penunggang! Sebabnya, kalau nak jalan kaki sangatlah jauh. Nasib baik ada penunggang perempuan, kalau tak, tertinggallah saya kat kaunter tu! Phewwww~ Satu motor bersama penunggang sewanya Rp.50,000. So kalau dua motor, Rp.100,000, ok? Sepanjang menuju ke air terjun, mohon beranikan jiwa raga sebab pakar-pakar motorsikal ni tersangatlan expert dan extreme bawak motor sampai dalam hati ni dah rasa nak terlompat dalam gaung! Pffttt~ Tapi jangan risau, diorang agaknya dah bertahun bawak motor area sini, siap boleh tunjuk pokok koko yang banyakkk tumbuh area situ. Tapi takde yang masak elok, banyak yang buruk sebab masa ni tengah musim hujan.

Koko di air terjun, Lombok

Perjalanan ke air terjun yang pertama amek masa tak sampai 10 minit gitu. Kalau jalan kaki, mahu setengah jam juga. Air terjun pertama yang kitorang pergi nama dia Air Terjun Benang Kelambu. Mak ai, memula pelik jugak dah kenapa berbenang-benang, lepas tu ada kelambu lagi. Hew hew~ Rupa-rupanya nama tu memang sesuaiiiiiiiiiiiiiii sangat dengan pemandangan air terjun tu! Subhanallah! Tak pernah tengok depan mata kasar, air terjun seindah Benang Kelambu! Air terjunnya luas, airnya sejuk dan masih suci bersih sebab dia memang jatuh dari gunung terus, takde sungai kat atas tu. Siap ada saluran buluh untuk pengunjung minum air terjun tu. Sejukkk tekak tau! Encik suami begitu gembira bila tengok air terjun ni sebab dia duk google gambar sebelum ke Lombok, memang terjumpa gambar Benang Kelambu, tapi tak tahu pun nama dia. Kitorang amek banyak gambar kat sini, boleh lah tengok sekeping-dua kat bawah ye?

Air Terjun Benang Kelambu yang suci bersih airnya dan boleh diminum

Air Terjun Benang Kelambu, Lombok

Air Terjun Benang Kelambu, Lombok

Encik suami yang terlampau gembira sebab dapat tengok air terjun... :p

Do always hold my hand, lead me to the right path, and help me get up if I fall

Lepas puas amek gambar dan main air, tapi tak bawak baju untuk tukar pun (sebab tah nape tah terlupa!), kitorang naik motor balik dan kembali ke pintu depan. Turun dari motor, pemandu air terjun kitorang tu bawak ke air terjun yang kedua pulak. Yang ni nama dia Air Terjun Benang Stokel. Jangan tanya saya apa maksud dia, saya pun tak tahu! Hahaha! Dengar ceritanya, air terjun ni ada 3 penjuru punca air yang terjun serentak bila musim hujan lebat. Tapi disebabkan time kitorang pergi tu malam tu hujan tak berapa nak lebat, satu punca air je yang turun, yang tetengah. Air terjun dia sangat la tinggi, tapi tempat mandi dia tak banyak. Setempat aje dan sungguhhhh tak ramai orang! Kalau macam ni la rupa air terjun, boleh lah saya  mandi air terjun hari-hari tanpa jemu! Ahahaha~

Air Terjun Benang Stokel, Lombok

Di samping aktiviti mandi di air terjun, ada jugak aktiviti diving secara semulajadi! Hahaha~ ok, ok. Maksudnya, kalau ada pengunjung yang teringin nak buat terjunan, ade satu tempat terjun depan Benang Stokel yang mana kolam semulajadi kat bawah dia sangatlah dalam. Masa kitorang pergi tu ada sorang mat salleh terjun. Perghhhhh! Seramnyaaaaaaaa tengok haaa! Nasib baik dia hidup lagi bila sampai kat bawah. Tapiii serius muka dia seronok gila dan terjerit-jerit sebab dapat terjun! Tapi tak amek video atau gambar pun! Huhuhu~ Encik suami lak macam nak, macam tak nak, macam nak, macam tak nak je terjun, last-last, dia tak terjun. Kikiki~ Takpe lah dear, lain kali eks? Kite risau lak kalau jadi ape-ape walaupun awak tau berenang!

Ok, lepas puas tengok air terjun, kitorang pun menapak semula ke pintu depan. Pak Atus dah menunggu. Kitorang lak basah! Maaf lah Pak Atus... T_T. Pak Atus pun baik aje bagi kitorang naik walaupun basah. Hahaha~ Ok, kita ke Sukarare pulak! Tunggu entry seterusnya!

ENTRI SETERUSNYA:

Percutian ke Lombok: Hari Kedua - Sukarare dan Banyumulek


Percutian ke Lombok: Hari Kedua - Sukarare dan Banyumulek

ENTRI SEBELUM INI:
Percutian ke Lombok: Sebelum Berangkat
Percutian ke Lombok: Hari Pertama 1 - Sunset House Lombok
Percutian ke Lombok: Hari Pertama 2 - Jalan-jalan Cari Makan
Percutian ke Lombok: Hari Kedua - Air Terjun Benang Stokel dan Benang Kelambu

Hurmmm, alang-alang dah update, kita sambung update. Sebab ada yang dah tanya kat email tentang Lombok memandangkan entri tak habis lagi. Haha! Ok, ni sambungan lepas berpenat lelah kat air terjun. Dari air terjun, kitorang bertolak ke Sukarare. Masa tu dah berkumandang azan Zohor pada hari Jumaat. Encik suami musafir, maka saya pesan kat dia niat untuk jamak takhir sebab takut tak sempat balik hotel. Dedua tak bawak baju bersih. Huhu. Sepanjang perjalanan ke Sukarare, macam biasalah, ada banyak sawah padi terbentang luas.

Sawah padi lombok di bawah naungan awan kumulonimbus

Sukarare ni salah satu tempat yang terkenal dengan penenunan songket. Lebih kurang macam Sasak Village juga. Bila kita dah masuk area Sukarare, boleh nampak songket tergantung kat luar rumah-rumah sepanjang jalan. Cantik-cantik semuanya. Kat sini, Pak Atus bawak kitorang ke Kerajinan Tenun Patuh. Ha, tu nama pusat pembuatan dan penjualan songket kat sini. Bila kitorang sampai, ada seorang pekerja dia datang approach dan layan kitorang dari awal sampai kita balik. Kat luar gudang dia ada beberapa penenun yang tekun menenun. Kalau nak cuba, boleh juga. Hihi. Kebasahan menyebabkan saya dan encik suami menengok aje. Encik suami je lah yang rajin nak amek gambar ha~

Seorang nenek yang dah berusia tekun menenun songket kat luar gudang

Kat sini, diorang ada satu adat di mana perempuan kena pandai menenun. Kalau tak pandai, tak boleh berkahwin. Ha! Kalau kat Malaysia, kiranya perempuan kena pandai menjahit, kalau tak nanti tak boleh kahwin! Saya tak pandai punnnn...eh, hahaha~ Banyak jenis pakaian dan aksesori yang diperbuat dari songket kat sini. Ade beg, kain pelikat, shawl, sejadah, songkok, baju, seluar dan macam-macam lagi. Harganya agak mahal sebab tenunan tangan. Shawl songket dia yang saya selalu nampak kat Jalan TAR rega RM 8 - 10 tu, kat sini diorang jual hampir RM 50 sehelai! Ok, tak terpujuk untuk membeli. -_-"

Sejadah songket yang kitorang beli kat Sukarare

Kat sini, kita jugak boleh amek gambar dengan berpakaian songket. Rasanya kena bayar. Tapi masa tu encik suami laju je cakap kat pekerja dia, saya kebasahan lepas main air terjun. Jadi, takde la kena bayar amek gambar pakai baju songket. Kui kui! Lepas belek-belek segala barang yang ada, encik suami terpikat dengan songkok dan sejadah songket dia yang simple dan cantik. Total songkok dan sejadah songket ni lepas tawar-menawar dapat dalam Rp.150,000. Jenuh nak menawar...encik suami memang professional, hahaha!

Encik suami pun nak amek gambar gak kat tempat menenun songket, ha~ tu la songkok songketnye~

Lepas membeli-belah kat Sukarare, Pak Atus bawak kitorang gi Banyumulek pula. Banyumulek ni Pottery Village. Pak Atus cakap kita boleh tengok macam mana diorang buat pasu seramik dan boleh beli cenderahati untuk bawak balik Malaysia. Tapi masa kitorang sampai Banyumulek, waktu tu lepas solat Jumaat. Orang yang buat pasu tu tak masuk kerja lagi. Mungkin dia seorang lelaki. Hihi. So, kitorang gi tengok cenderahati dia aje. Cantik-cantik dan comel-comel! Harga dia dari serendah Rp.25,000 pun ada sampai lah beratus ribu rupiah. Saya bawak balik alas cawan 10 keping, jumlahnya Rp.250,000 (kira-kira RM 70). Kalau tak, sekeping tu dia nak jual Rp.30,000. Huhu. Mekasih encik suami sebab berusaha menawar harga lagi! :D

Alas cawan/coster di Pottery Village, Banyumulek, Lombok

Perhiasan seramik di Pottery Village, Banyumulek, Lombok

Masa tu, kitorang dah penat sangat! Tapi Pak Atus tanya, "jadi nggak beli dodolnya, mas?" Ok, jommm! Tapi lupa nama kedai dia -_-", kat area Mataram je. Haaaa~ kat Lombok ni dodol dia ada macam-macam perisa! Dicampur pulak dengan rumpai laut, memang sihat lah! Kalau tak cantik lepas makan dodol ni tak tahu lahhh~ eh! Hahaha~ Encik suami suka perisa nangka, saya suka perisa pisang. Tapi yang nangka tu memang femes, sedap cuma agak manis dan rasa nangkanya kuat. Dodol diorang ni lebih kurang macam agar-agar kering lah. Pelbagai jenis kerepek pun ada jual kat sini. Kitorang habiskan Rp.160,000 kat sini. Beli dodol 4 kotak, kerepek dua bungkus.

Dodol Nangka dan Dodol Pisang Lombok

Balik dari situ kitorang singgah makan tengahari kat restoran masakan Padang kat Mataram. Tapi tak amek pulak gambarnye. Harga makanan agak mahal bagi kitorang, untuk dua orang Rp.72,000, nasi campur biasa je dengan air kosong. Pak Atus lak dah bayar makanan dia sendiri dan takmo duduk semeja dengan kitorang walaupun encik suami dah ajak banyak kali. Mungkin polisi diorang tak boleh makan dan guna duit customer kot! Bila dah kenyang, kitorang pun balik hotel. Masa tu dalam pukul 2 lebih nak dekat pukul 3 petang. Maka, sempat lagi nak solat jamak takdim. Alhamdulillah.

Lepak-lepak kat balkoni sambil makan dodol & kerepek Lombok

Bila dah rehat-rehat kejap sambil makan dodol, encik suami ajak pergi pantai. Nak amek gambar sunset & mandi pantai kalau nak. Sebelum ke pantai, kitorang ke kaunter hotel dulu untuk tanya pasal transport ke airport. Flight kitorang esoknya dalam pukul 10.05 pagi. So, kena gi seawal yang boleh takut banyak pulak urusan masa nak keluar. Encik suami tanya penyambut tetamu kat kaunter tu pasal bas DAMRI ke airport. Adik tu call pejabat bas DAMRI dan bagitahu masa flight kitorang. Ok, bas boleh datang ambil awal pagi esok dalam pukul 7 gitu. Alhamdulillah.

Then lepas tu, penyambut tetamu tu tanya sama ada nak setelkan baki bayaran hotel terus atau nak setelkan pagi esok je. Saya cakap, kalau boleh setel sekarang, ok la~ Saya guna VISA Debit Card yang sama time saya guna untuk registration kat Booking.com hari tu. Tapi, berapa kali ntah dia try swap tak dapat. Asyik declined aje! Dalam purse ade la duit cukup-cukup untuk bayar baki sewa hotel tu. Tapi, kalau guna nanti tak cukup duit untuk bayar tambang bas dan bayar tax kat aiport. Haaaa~ kat airpot Lombok, mana-mana foreigner yang nak keluar kena bayar tax tau! Masa tu kitorang pun tak sure lagi entah berapa lah bayarannya. Adik tu pulak dengan senang hati bagitahu bila encik suami tanya ATM dekat mana. Kot lah boleh keluarkan duit dulu kat ATM. So, encik suami pergi dengan salah seorang pekerja hotel tu ke pekan Senggigi untuk cari ATM.

Lama jugak saya tunggu kat foyer hotel tu, baru encik suami balik. Katanya tak dapat nak keluarkan duit pun. Mungkin ada setting dalam akaun berkaitan dengan kemudahan antarabangsa yang saya tak buat. Alamak! Mana lah saya tahu! Takpe lah, guna dulu duit dalam purse untuk setelkan baki bayaran penginapan hotel. Masa tu dah tinggal entah berapa rupiah aje dalam beg. Dengan sekeping not RM50. Saya ajak encik suami tukar duit RM50 tu kat money changer, mana tahu nanti boleh setelkan duit tambang bas dengan tax kat airport. Berjalan kaki lah kami ke pekan Senggigi. Alah, dekat aje! Kat area bebudak surfing semalam tuu~ Bila tukar duit, dapat dalam Rp.170,000++ gitu je. Untuk bas boleh la lepas, kalau tax bandara?? Haiyoooo!

Encik suami dah macam lemah aje suara dia. Saya pun jadi takut nak bercakap dengan dia. Sape tak panik oi kalau tak dapat balik? Dia tanya kawan yang selalu travel, dia sendiri pernah try guna Maybank VISA Debit card masa kat Bandung untuk keluarkan duit. Ok je, tapi kena activate something kat Maybank2U. Cuma takut nanti pihak Maybank kena call kita untuk confirmkan. Kitorang balik ke hotel, gi foyer dan tanya berapa harga tax kat airport untuk international, adik tu jawab Rp.150,000 seorang. Ok. Sah tak cukup. Kami tak jadi gi pantai, encik suami ajak balik bilik setelkan benda ni dulu.

Balik bilik, encik suami bukak Maybank2U. Lepas dia dah borak-borak dengan kawan dia dan test-test kat akaun dia, dia panggil saya (sebelum tu, dia suruh gi duduk jejauh dulu, nanti dia panggil =.="). Dia suruh saya login, pergi option ATM/Debit Card Management > Overseas ATM Facility > Select Activate untuk ATM Overseas Facilities. Nanti diorang suh masukkan tarikh dari bila ke bila kita nak benda tu aktif. Then submit. Tunggu pengesahan melalui SMS, bila dah confirm dari pihak bank, baru lah kad kita boleh dipakai kat overseas. Owhhh, gitu rupanya.

Lepas tu, encik suami pergi kaunter hotel, nak mintak adik tu cuba pakai Maybank VISA Debit Card saya tu kot-kot dah boleh. Kalau boleh pakai, nak adik tu kembalikan cash kitorang. Saya tunggu kat bilik aje. Bila encik suami balik bilik, dia bagi saya duit Rp.500,000. Alhamdulillah, dah dapat guna pun. So, uols yang baru je belajar backpacking or nak keluar negara first time tapi tiba-tiba duit tak cukup, atau memang nak pakai ATM kat luar negara, make sure activate dulu korang punya ATM/Debit Card Overseas Facilities ye! Dah setel semua tu, encik suami ajak gi pantai semula. Sementara masih belum gelap, dan mungkin dah ada sunset.

Sampai kat pantai, langit dah oren tapi tak nampak matahari. Tu pun dah cukup cantik. Encik suami amek gambar banyak-banyak. Saya pun main air kat tepi-tepi je sebab ombak dia tinggi sangat. Encik suami pulak asyik tak bagi masuk dalam air, nanti basah katanya. Lahhh! Memang lah basah, biarlah punnnn (saya cakap dalam hati je, sebab geram napeee lah tak bagi masuk dalam air...ggrrr). Masa tengah amek-amek gambar tu jugak kitorang jumpa dua orang Chinese girls dari Malaysia. Rupanya diorang sama flight dengan kitorang pergi dan balik. Lorhhhh...diorang pun duduk kat Sunset House Lombok, ok! Terlambat sikit kenal diorang haaa. Kalau tak, boleh kongsi-kongsi bayar tiket supir gi airport! Aahhaha~ Diorang pun menyesal tak kenal awal, kalau tak, mesti diorang pun nak amek bas jugak macam kitorang, lagi murah! Hew hew.

Sunset di Sunset House Lombok

Lepas dah kebasahan kena last ombak yang paling tinggi, kitorang pun balik bilik. Malam tu takde keluar gi mana-mana dah, dah penat! Makan Indomie je kat bilik, solat, kemas-kemas beg, then tido.

Tunggu entri kat airport nak balik ke Malaysia pulak ye!

ENTRI SETERUSNYA:

Percutian ke Lombok: Pulang ke Malaysia!


Percutian ke Lombok: Pulang ke Malaysia!

ENTRI SEBELUM INI:

Percutian ke Lombok: Sebelum Berangkat

Percutian ke Lombok: Hari Pertama 1 - Sunset House Lombok

Percutian ke Lombok: Hari Pertama 2 - Jalan-jalan Cari Makan

Percutian ke Lombok: Hari Kedua - Air Terjun Benang Stokel dan Benang Kelambu

Percutian ke Lombok: Hari Kedua - Sukarare dan Banyumulek

Hurmm...20 November 2014. Dah nak balik Malaysia. Sobsss! Lepas solat Subuh, saya dan encik suami bersiap-siap nak check out. Kitorang pergi kaunter hotel seawal 6 pagi. Ade guard hotel kat situ. Kat Sunset House Lombok ni, lepas 12 malam, guard akan ambil alih jaga kaunter sampai pukul 7 pagi. Kitorang check out then lepak-lepak kat gazebo sambil tunggu bas DAMRI. Semalam, adik yang jaga kaunter dah call bas DAMRI, harap-harap diorang tak lupa nak datang. Nak suruh pak guard ni telefon, dia tak tahu la pulak. Hurmm.

Sarapan pun tak siap lagi masa tu. Actually kat Sunset House Lombok, korang boleh request early breakfast box, tapi disebabkan semalam ade sikit kelam kabut kat kaunter hotel tu, adik tu mungkin terlupa nak recordkan request kitorang. So, takde breakfast pun. Takpe lah, kitorang makan angin laut je. Kui kui. Encik suami amek juga gambar laut pepagi tu, then duduk-duduk kat gazebo, peluk tangan encik suami, gitau dia rasa sedih sebab dah nak tinggalkan Lombok. Encik suami 'pujuk' kata tak jauh kan. Maksudnya nanti boleh pergi lagi. Huhu.

Pantai Senggigi, Sunset House Lombok

Then dalam pukul 6.55 macam tu kitorang gi tunggu bas DAMRI kat tepi jalan. Guard hotel tu yang tolong rekemen supir kat encik suami semalam baru je sampai hotel. Dia datang tegur kitorang dan ucapkan selamat jalan. Sobss, sedih sangat. Pukul 7 lebih, bas DAMRI dah sampai, guard tu tolong angkat beg kitorang dan bersalaman dengan encik suami. Kitorang pun tinggalkan pantai Senggigi dengan hati duka lara. Ceh! Haha~

Bas DAMRI ni berhenti dekat terminal dia dulu untuk amek penumpang lain yang nak ke Bandara Internasional Lombok. Driver akan tunggu bas penuh, barulah boleh gerak. Sebelum gerak, driver akan check tiket dan amek bayaran tambang. Untuk saya dan encik suami, jumlahnya Rp.70,000. Macam hari tu, sepanjang jalan memang driver akan hon mintak beri laluan. Hihi. Dah terbiasa lak, kalau lah kat Malaysia boleh buat gitu kannnn!!! Memang tak lah! Mimpi ajeee~

Passenger Service Charge at Lombok International Airport

Dah sampai kat airport, kitorang terus pergi balai perlepasan. Ha, kat depan pintu ni lah staff airport akan mintak duit tax. Seorang Rp.150,000 untuk international. Bila dah masuk balai berlepas, tengok-tengok imigresen belum bukak pun. Dah ramai jugak yang menunggu depan kaunter imigresen tu. Sementara tunggu kaunter bukak, saya dan encik suami jalan-jalan kejap sekitar balai perlepasan. Nak cari fridge magnet. Banyak je, cuma ada yang terlebih mahal, ada yang murah-murah dalam RM 2 lebih gitu. Saya beli fridge magnet bentuk kucing yang ade tulis Lombok, sebiji Rp.10,000. Dalam RM 2.70 masa tu. Beli dalam 4 biji sebab nak bagi kawan-kawan baik. So, total Rp.40,000.

Fridge Magnet Lombok

Lepas pergi toilet, dah bosan jalan-jalan, kitorang join berbaris depan kaunter imigresen. Tak lama lepas tu kaunter pun bukak, pegawai dia cop-cop passport, amek kad departure, then kitorang gi scan segala beg yang nak bawak naik dalam pesawat, lepas tu tunggu dekat depan gate flight Air Asia ke Johor Bahru. Sekejappppp je duduknye terus kena panggil masuk! Sempat amek gambar BIL sekeping dari bawah tangga je. Haha~ Gituuu laa~

Bandar Udara Internasional Lombok

Kami pun pulang ke Malaysia. Selamat tinggal Lombok yang indah, insya'Allah satu hari nanti kami akan ke sini lagi.

Maka, di sini saya senaraikan perbelanjaan percutian ke Lombok ye!

Sunset House Lombok 3D2N - Rp.1,000,000
Bas DAMRI BIL-Hotel-BIL - Rp.140,000/2 pax
Makan kat hotel - Rp.80,300
Jajan - Rp.26,500
Brooch mutiara plastik - Rp.100,000/10 biji
Baju T-shirt Lombok - Rp.80,000/2 helai
Makan Quick Chicken - Rp.28,000
Makan Holland - Rp.88,000
Waterfalls Package - Rp.180,000
Motor kat waterfalls - Rp.100,000/2 buah
Sejadah + songkok songket - Rp.150,000
Gift alas cawan - Rp.250,000
Supir kereta - Rp.500,000
Masakan Padang - Rp.72,000
Dodol + kerepek - Rp.160,000
Lombok Airport Tax - Rp.300,000/2 pax
Fridge Magnet - Rp.40,000

TOTAL: Rp.3,294,800 = +-RM 925

Sebelum tukar duit:

Tiket Flight Air Asia JHB-LOP-JHB - RM 426/2 pax
Hotel via Booking.com - RM 282
Duit tukar - RM700

TOTAL: RM 1,408/2 pax

Seorang tak sampai seribu. Alhamdulillah. Kalau tolak benda-benda merapu kitorang beli tu dah kira murah kan??? Hahaha~

Selamat bercuti ke Lombok!


Mentega Bukan Butter!

semalam

saya pergi satu kedai

area BBU

kedai Kek Lapis Sarawak

papan tanda kaler kuning

saja nak tengok

kek lapis dia

dan harga yang dia letak

harga dia ok lah

mahal sikit dalam dua tiga ringgit

dari yang kita-kita

jual online ni

bila rasa sikit

saya suka kek lapis asam manis dia

macam mana ye

orang buat sedap macam tu?

pelik

sebab tebal kot lapisan dia?

so jadi moist sikit

saya beli kek roll coklat sebiji

then gi kaunter untuk bayar

saja tanya owner dia

guna mentega ape ek?

"kitorang tak pakai mentega,

kitorang pakai butter"

errr...

butter...buttercup ke???

"buttercup bukan butter,

tu marjerin..."

errr...

ape beza butter dengan mentega?

bukan ke mentega tu butter ke?

"lain...mentega bukan butter..."

habis tu kat bahan-bahan dalam pamplet ni bubuh mentega?

"yang kat situ ade yang salah tu..."

hurmm...ok, butter macam SCS ngan Anchor tu la ye?

(diam)

ok...kalau tak nak share pun

mentega ape yang uols pakai

takyah lah buat cerita

mentega bukan butter

hailaaaa...


SSS Dot Com Pulak

selamat petang!

dah nak dekat Tahun Baru Cina...

mesti ramai dah plan nak bercuti ke mana-mana

konfirm lah jammed highway beberapa hari lagi

jadi untuk yang nak balik kampung ke,

pergi travel ke,

rancang la awal-awal perjalanan kamu, ok?

untuk pengetahuan semua

saya da dapat balik url domain lama saya

maka dengan ini

Sunah Suka Sakura dot com is back

semoga jeneral SSS dot com kembali bersemangat berblog...

dah bayar untuk 3 tahun, ok! -_-"

oh! Happy Chinese New Year untuk rakyat berbangsa Cina!


Jalan-jalan ke Pattaya, Thailand

Assalamualaikum!

Lamanya tak update! Dan lamanyaaa berehat lepas balik dari Pattaya, baru nak share kat sini! :p Sebenarnya, balik dari Pattaya, saya ke tempat lain pulak. Tu yang tak sempat nak share ape-ape kat sini. Tempat lain tu, kemudian nanti kita share ok? Kali ni nak kongsi pasal perjalanan ke Pattaya, Thailand pada 24-27 Februari yang lepas.

Alkisahnya, saya ke Pattaya sebab ade conference kat sana. Saya pergi bersama encik suami dan seorang labmate. Conference kitorang tu kat Holiday Inn Pattaya, tapi kitorang tak book stay kat situ pun sebab mahal sangat untuk student macam kitorang ni ha. Walopun ade peruntukan untuk tu, rasa macam tak berbaloi aje nak habiskan beriban untuk stay. Baik spend duit tu untuk benda lain kan?

Sebaik tau paper yang saya submit dah accepted, saya terus belek-belek tiket flight dan hotel. Masa beli tiket flight, saya bandingkan harga semua flight KL-Bangkok/Don Muang. MAS, Air Asia dan Malindo Air ade route ke Bangkok/Don Muang. Kenapa tak beli ke Pattaya terus? Sebab takde route direct ke Pattaya dari Malaysia. Google-google blog
Hang Dhamin
, Kena amek transport lain pula dari airport. Hew hew. Bila dah belek-belek, Malindo Air yang offer harga paling murah antara semua dan kena dengan timing. Saya amek flight 9.55 pagi dari KL 24/2, 11.50 pagi dari Don Muang 27/2. Total tiket masa tu pergi balik untuk seorang RM 481.

Untuk hotel pulak, saya survey melalui Trivago, dan agaknya dah sebati dalam diri, booking.com jugak ler yang melekat di hati. Masa tu saya tak kisah berapa bintang atau komen-komen yang negatif dari recent penyewa hotel tu. Sebab nak yang berpatutan, nampak selesa dan dekat dengan Holiday Inn Pattaya. So, boleh la saya berjalan kaki je dari hotel ke tempat conference. Saya book Nantra de Boutique, masa tu dapat harga yang sangat berpatutan untuk Exclusive Suite. Harga dia untuk 3 malam 4,200 baht sebilik. Dekat dengan pantai jugak, supaya nanti kalau encik suami saya boring tinggal sensorang kat hotel, boleh la dia jalan-jalan ke pantai. Kami tempah dua suite sebab labmate saya tu lelaki.

Pada hari kejadian, dah siap check in semua kat KLIA2, itu la first time saya undergo Malaysia Passport yang automatik punya. Jakun sungguh rasanya, nasib baik ade pegawai imigresen yang bagi arahan kat tepi. Takde la kita blur sangat. ;D

Perjalanan ke Bangkok amek masa 2 jam 10 minit. Bila sampai Don Muang Airport dan dah lepas imigresen semua, kami terus cari gate 6 untuk naik bas A1 ke Mochit Bus Terminal. Supposedly macam tu lah. Tambang bas ke sana adalah 30 baht. Tapi rupanya dia drop kitorang dekat BTS Mochit, stesen railway. Haiyooo. Susah jugak nak gitau diorang sebenarnya sebab language barrier. Diorang tak berapa mahir berbahasa Inggeris. Tapi disebabkan kitorang dah turun, kena juga la cari cara lain untuk ke Mochit Bus Terminal. Alhamdulillah ade pegawai polis kat pondok berhampiran tengah duduk-duduk, encik suami pergi tanya diorang macam mana nak ke Mochit Bus Terminal dari BTS Mochit. Bersungguh-sungguh polis tu terangkan walaupun dia tak pandai berbahasa Inggeris. Kita kena gitau kita nak ke mana. Dari Bangkok ni nak ke Pattaya, so kena ambil bas dekat Mochit Bus Terminal. Kalau uols landed dekat Suvarnabhumi Airport, korang kena amek bas Ekamai ye! Berbeza!

Dengan bantuan pak cik polis tu, kitorang amek bas berhenti-henti dari bus stop berdekatan ke Mochit Bus Station dengan tambang 11 baht seorang. Sampai Mochit Bus Station, mencari lagi kaunter yang jual tiket ke Pattaya. Adohai. Memang kena banyak tanya kat local walaupun diorang macam paham tak paham aje. Alhamdulillah lepas jenuh pusing-pusing, jumpa jugak kaunter 48. Tambang bas dari Bangkok ke Pattaya adalah 128 baht dan bas akan depart on time yeee~ Mohon jangan melenggang kalau keluar cari platform bas sebab platform sangat banyak. Kami hari tu...terlepas bas...-_-" Nasib baik lah diorang bagi naik bas seterusnya guna tiket yang sama. Huhu. Alhamdulillah.

Kalau nak ke Pattaya dari Bangkok Bus Station, beli tiket 128 baht di kaunter 48

Dari Bangkok ke Pattaya amek masa 2 jam lebih nak dekat 3 jam jugak dengan keadaan jalan raya yang penuh construction. Flyover diorang sangat lah panjang, macam highway dilapis kat atas jalan biasa. So, kira betul-betul the "high" - way lah kan...haha! Sepanjang perjalanan tu, kitorang banyak tido aje sebab penat kottt keluar rumah dari awal pagi! Nak tengok pemandangan kat luar takde ape sangat. Cuma bila dekat-dekat nak sampai tu baru lah selak langsir tengok bas lalu jalan mana.

Encik suami yang kepenatan, tido sepanjang perjalanan dari Bangkok ke Pattaya..sian dia... >_<

Dalam kul 5 petang camtu, baru la kitorang sampai Pattaya Bus Terminal. Hati dah cuak sebab dah lambat nak buat registration conference. So kitorang decide gi Holiday Inn Pattaya dulu untuk register sebelum check in Nantra de Boutiqe. Makan? Memang takde makan langsung dari pagi. -_-" Was-was nak makan sesuka hati kat sini sebab kebanyakannya adalah pork. Err~ Dari Pattaya Bus Terminal tu kitorang amek tuk-tuk ke Holiday Inn Pattaya dengan tambang 30 baht seorang. Kitorang bersesak-sesak jugak lah dalam tuk-tuk tu dengan tourists dari negara-negara lain. Takpe lah, tak jauh sangat pun, sempit sikit aje. Tapi takde lak amek gambar tuk-tuk diorang. =.=

Tak sampai 10 minit, kitorang pun sampai Holiday Inn Pattaya, jenuh juga mencari kat mana tempat registration. Rupanya kat Executive Tower dia, bangunan belakang hotel tu. Alhamdulillah dah selesai register, kitorang ke Nantra de Boutique pulak. Alamak. Macam mana nak ke Nantra? Haha! Nasib baik lah receptionist Holiday Inn Pattaya tu tau alamat Nantra tu, dekat lorong sebelah aje. Dekat juga. Menapak aje kami ke Nantra de Boutique dengan segala beg dan bagasi. Sempat jugak tengok orang ramai kat pantai. Memang sangat dekat dengan pantai!!! Tapi takleh nak melawat pantai dulu sebab kena siap-siap solat, mandi, then gi conference punya welcome dinner.

So, teruskan menapak cari Nantra de Boutique. Senang je cari hotel ni. Hotel dia kecik aje. Kitorang dapat bilik paling bawah betul-betul depan kolam renang, siap ade nama lagi bilik kitorang tu. Cuma nak gitau awal-awal, kitorang tak recommend hotel ni - wifi kejap ade kejap takde, servis lambat, receptionist tak friendly dan kurang tahu berbahasa Inggeris, breakfast choice tak banyak, tuala kotor kena bayar (pffft). Yang best pada hotel ni hanyalah bilik dia sangat cantik. Siap ade jakuzi dalam bilik ye~

Nantra de Boutique Pattaya - Exclusive Suite

Ok, pasal conference tak yah cerita la ek. Dah setel conference semua, kitorang pun memulakan aktiviti lain.

Pattaya Beach Road ni kalau malam-malam, diorang ade bukak pasar malam sepanjang pesisir pantai tu. So boleh la cuci-cuci mata tengok ape yang diorang jual. Kalau berkenan, boleh la rembat ape-ape. Kitorang beli souvenir pun kat pasar malam ni je. Diorang banyak jual pashmina silk thailand, ade fridge magnet juga, cermin pun ade! Makanan memang banyak la jual kat sini. Antara halal dengan tak halal je. Kena pandai cari. Dan masa kitorang tengah tengok-tengok barang yang dijual tu, alhamdulillah terjumpa seorang penggerai muslim yang jual burung puyuh goreng. Dia yang dulu bagi salam kat kitorang. Hihi. Encik suami pulak gigih perkenalkan banana pancakes kat kitorang sebab selalunya penjual banana pancakes adalah muslim. Dia macam murtabak pisang atau roti canai pisang tu ha~ Benda lain yang kitorang cari, pulut mangga of course! Nak carik nasi memang susah! Makanan kat conference lagi lah meragukan haa. Memang tak akan ambik walaupun free kecuali buah-buahan dengan air mineral and minuman dalam tin saje. Huhu.

Setiap hari breakfast ni kat hotel, yang lain meragukan... -_-"

Banana Pancakes Halal - Roti/Murtabak Pisang

Pulut Mangga Super Sedap

Puyuh Goreng Halal

Masa kat Pattaya, kitorang ade amek trip ke Nong Nooch Village. Mula-mula ingat nak gi Floating Market, tapi encik suami kata bukannya nak gi shopping pun kalau ke situ. Mahal pulak tu nak ke sana. Ye tak ye jugak kan. Kalau nak shopping, boleh ler ke Floating Market yang ditayangkan dalam Runningman tu ha. Ade jugak tempat lain yang menarik macam Mini Siam dengan Art in Paradise, tapi kesuntukan masa menyebabkan kami memilih ke Nong Nooch Village aje lah. Untuk ke sana, kami amek tour dari Harry Potter Travel dekat depan hotel aje. Untuk tiga orang, 1400 baht. Harga ni termasuk transport pergi balik dan tiket untuk Thai Cultural Show & Elephant Show.

Kami ke sana naik bas khas untuk pelancong yang nak ke Nong Nooch Village. Dalam bas, tour guide bagi taklimat untuk segala benda yang patut dan tak patut buat. Bila sampai sana, kami terpegun dengan kecantikan taman Nong Nooch ni. Hampir semua benda diperbuat daripada pasu! Tapi tak sempat nak explore semua tempat pun, besar sangat dan kesuntukan masa!

Untuk balik semula ke airport, kami amek tuk tuk dari depan hotel seawal selepas Subuh ke Pattaya Bus Terminal. Awal pagi camtu, kena pandai pilih tuk tuk sebab diorang bubuh harga sesuka hati diorang aje. Ade yang bubuh harga mahal, ade yang berpatutan. Masa tu kitorang dapat cari tuk tuk 200 baht untuk 3 orang. Amek bas Mochit ke Pattaya, then amek teksi dari Pattaya ke airport. Teksi kitorang dapat tambang 350 baht. Kitorang tak berani nak amek bas, takut bas tu berhenti-henti pulak ha. Tapi sebenarnya, dari Pattaya korang boleh amek bas direct ke Suvarnabhumi Airport kalau nak. Tapi ke Don Muang tak pasti lah ade ke tak. Tak tanya lak.

Senja terakhir di Pattaya, sempat merakamkan sunset. Alhamdulillah...

Ha macam tu aje lah cerita yang panjang dan padat. Malas nak buat entri day by day sebab bukan pergi jenjalan hari-hari. Pergi sebab conference. Hew hew. Lepas ni insya'Allah boleh datang lagi nak explore Bangkok lak!


Pertama Kali Sampai Ke Jepun!

Assalamualaikum.

Entri yang dirancang lama, tetapi baru kali ini mula menaip. Biasa lah, kadang-kadang kita ni merancang, tapi terpaksa dilupakan, yang diimpi tak sampai, yang dikendong berciciran, tak jadi semuanya hanya kerana sikap manusia. Eh! Ok ok. Sambung balik.

Alhamdulillah, sehari selepas balik dari Pattaya, Thailand, saya berpeluang untuk melawat negara maju, Jepun Darul Dhuha. Eh, memandai aje bubuh. Hihi. Sebenarnya saya dapat tawaran daripada pensyarah untuk mengikuti lawatan kolaborasi penyelidikan ke Jepun bersama-sama pensyarah dan rakan-rakan makmal yang lain. Dalam perancangan kami, beberapa universiti swasta di Jepun akan kami lawati untuk melihat makmal-makmal mereka di sana. Eh kenapa skema sangat ayat ni? Hahaha!

Tanggal 28 Februari 2015, pukul 11.35 malam kami berlepas dari KLIA untuk mendarat di Lapangan Terbang Antarabangsa Narita. Tiket kami masa tu pergi balik RM 1842. Kalau nak beli sendiri, kena kumpul duit setahun. =.=" Alhamdulillah rezeki Allah, pengangkutan dan penginapan sepanjang di sana ditaja oleh IEEE Photonics Society Malaysia Chapter. First time naik flight 3 row. Masa tu saya dapat tempat duduk sebelah pelajar Malaysia yang belajar kat Jepun. Tak ingat pulak universiti mana, katanya yang tak berapa dikenali. Err. Ok. Sepanjang perjalanan, kerja saya tengok movie, dengar lagu, tidur, bangun makan, isi kad embarkation and disembarkation, makan lagi, tidur dan sebagainya. Toilet? Tak. Haha.

Isi kad ketibaan dan perlepasan siap-siap dalam flight, borang kuning tu pulak untuk deklarasi kastam

Jepun, aku datang!

Masa nak sampai tu, try juga bukak penutup tingkap pesawat. Tapi mak aiii! Silaunyaaa! Cahaya matahari memancar dengan garangnya. Memang, memang patut dapat jolokan negara matahari terbit! Sebab tu bubuh Darul Dhuha! Hahaha! Alhamdulillah kami mendarat dengan selamat pada pukul 7.30 pagi 1 Mac 2015, waktu Jepun. Beza waktu dengan Malaysia, kat Jepun laju sejam. Waktu solat pun lagi laju! Nak keluar pesawat, tengok penumpang lain semua dah sarung jaket. Err, sejuk sangat ke? Ok, ok. Pakai sesiap jugak lah. Then bila dah keluar dari pesawat, masuk arrival hall, terus berbaris untuk lalu imigresen. Yang bestnya, staff perempuan dia yang handle queue and distribute kita ke kaunter imigresen adalah sangat happy go lucky. Pandai pulak tu cakap Apa Khabar? & Terima Kasih. Kita pun rasa seronok aje diraikan. Takde lah muka monyok kena berbaris panjang, semua tersengih-sengih aje dengar celoteh dia. Proses imigresen pun smooth aje. Lepas tu kitorang turun tingkat bawah untuk amek bagasi. Saya bawak satu bagpack dan satu beg troli. Orang lain pun macam tu. Ingatkan saya dan kawan-kawan punya beg paling banyak, rupanya orang lain ada beg lagi banyak dan besar dari kami. XD

Pensyarah kami beli tiket bas untuk kami ke Kasai. Entah berapa harganya, tak pasti pulak. Sementara tunggu bas, pensyarah kami jugak sewa broadband router dari kaunter Softbanks kat tingkat bawah tu untuk kegunaan kami bila keluar dari kawasan berwifi. Keluar dari bangunan airport tu, dah rasa sejukkkkkknyaaaa aircond semulajadi! Subhanallah~ Baru sedar dari mimpi, betul-betul dah sampai Jepun ni. Huhu. Untuk tunggu bas, kita kena berbaris! Wehuu~ Rasa macam budak sekolah, tapi rupa-rupanya kat Jepun memang adat tunggu bas kat mana-mana pun kena berbaris. Kawan saya cakap berbaris tu satu tanggungjawab sosial bagi orang Jepun. Fuh!

Berbaris menunggu untuk masuk ke dalam bas, beg-beg tu pun kena berbaris jugak satu line

Bila bas dah sampai, kami pun gerak ke Kasai. Sepanjang jalan ade la tidur beberapa minit sebab penat, ade jugak tengok-tengok pemandangan kat luar. Ermmm...tapi mamai. Tido balik. Haha! Bila sampai Kasai, kami diturunkan kat bus stop Kasai. Kat situ la kawan lama satu kolej, satu JKM, satu fakulti, satu UTM sambut kitorang. Kamal ni dah stay kat Jepun sekarang, dia ada banyak usahakan Muslim guesthouse kat sini under JomPJapan bersama-sama kawan-kawan dia. Sambil-sambil tu dia amek kelas bahasa Jepun. Moga dipermudahkan semuanya buat dia kat sana. Ameen. (Dia tengah cari calon isteri, ade yang berminat? XD)

Untuk ke guesthouse, kitorang dipecahkan kepada group lelaki dan perempuan. Group lelaki akan stay di guesthouse Urayasu, kami yang perempuan stay di guesthouse Kasai yang mana managernya adalah Kamal. So, maksudnya Kamal akan tidur di Kasai dengan kami juga tapi tidur bilik dia lah! Fungsi manager adalah untuk memastikan penghuni guesthouse menjaga ketenteraman awam sebab suasana kejiranan Jepun tak sama macam kat Malaysia. Pagi petang siang malam sunyi krik krik krik. ;D. Untuk ke Kasai dari bus stop tu pun group perempuan pecah lagi kepada dua group. Pergi berperingkat-peringkat, Kamal cakap kalau pergi segerombolan nanti orang Jepun tengok, diorang jadi takut. Errr.

First time masuk rumah Jepun tu, bukak kasut, pijak lantai "mak ai sejukkkkkk" walaupun pakai stokin. Huhuhu. Sebab tu lah rumah Jepun selalunya ada tatami. Sejenis tikar yang tebal daripada jerami, kot? Dalam bilik kitorang ade tatami tu. Sedap buat guling-guling. XD. Kat guesthouse ni ade wifi, ade dua toilet (toilet Jepun dan toilet cangkung), satu bilik air (yang lantai dia sejuk mak ai) dengan hot water tap, ade dapur kat tingkat bawah dan bilik tidur kat tingkat atas. Bilik tidur manager kat tingkat bawah. So, ok lah. Lepas simpan barang dalam bilik, kami turun untuk dengar taklimat 'sampah' dari Kamal. Hahaha! Kat Jepun ni, buang sampah kena sistematik! Kena ikut jenis, kertas, plastik, botol. Sebelum asingkan, kene bersihkan dulu segala sisa, kalau kena cuci perlu untuk cuci dan keringkan, baru masukkan dalam tong sampah yang disediakan. Kalau tak buat gitu, nanti lori sampah tak akan amek sampah uols. Begitu sekali diorang amalkan kitar semula. Kita? Krik krik krik.

Kasai guesthouse dan managernya saudara Kamal Zharif Kamaluddin -
JomPJapan

Kasai Metro Station

Lepas siap solat dan rehat sekejap, kami keluar semula untuk ke Kasai Metro Station, dalam 10 minit berjalan kaki. Group lelaki ajak keluar jenjalan dan makan. Masa tu dah hujan sikit-sikit. Kitorang bawak payung lutsinar dari guesthouse siap-siap. Sampai station, kami belajar beli tiket train kat mesin tiket, ikut arahan dari pensyarah lain yang tengah belajar kat Jepun tu melalui whatsapp. Haha. Nasib baik boleh tekan English kat mesin tu. Pensyarah tu suruh beli tiket paling murah, nanti sampai destinasi boleh buat fare adjustment untuk bayar baki tiket. Bila train dah sampai, kitorang pun masuk dan duduk kat kerusi yang kosong. Ade mesin pemanas bawah kerusi train tu, so kita tak lah sejuk sangat. Dan errr, sangat senyap sunyi suasana dalam train Jepun ni. Saya perasan, ade notis supaya kita silentkan handphone masa dalam train dan avoid talking in the phones. Mungkin untuk menjaga ketenteraman penumpan lain. Setiap kali berhenti kat station, enjin train macam terus mati. Senyap sungguh! Mungkin disebabkan tak pasang aircond pun. Kalau kat Malaysia kan bila aircond ditutup tiba-tiba jadi hening. Ha, macam tu la keadaannya.

Petang tu kitorang hanya berjalan-jalan sekitar Tokyo Bay dan makan kat Saizeriya. Hari hujan pulak kan, so agak tak best nak berjalan ke sana sini bawak payung. Kat Saizeriya ni, kena berbaris jugak. Hahaha. Sebab ramai jugak customer diorang. Kena isi nama dan tunggu queue. Lepas tu boleh la order makanan. Nak order makanan lak, tak boleh sesuka hati aje sebab kang termakan benda tak halal pulak. Ade beberapa orang pensyarah kitorang yang belajar kat Jepun, tunjuk kat kitorang menu mana yang boleh makan, mana yang tak boleh. Kat sini, kita kena cari seboleh mungkin lah menu yang halal.

Makan spaghetti ink sotong dengan spaghetti ade ape ntah kat Saizeriya, tak ingat. Hahaha!

Balik dari Tokyo Bay, kami dibawa singgah ke Mitsui Outlet Park, Makuhari. Tempat ni macam JPO lerr, tapi kami tak beli ape-ape pun. Student macam kami ni mana mampu dan mana perlu benda-benda ni. :p Sambil tunggu diorang membeli-belah kami amek gambar je then minum kopi kat Tully's Coffee. First time rasa kopi sangat sedap! Maybe sebab suhu yang terlampau sejuk kot? So bila minum kopi panas, rasa sangat berbaloi-baloi.

Kat Mitsui Outlet Park, Makuhari. Tak beli ape-ape pun, mampu tengok aje. Tully's Coffee tu sedap!

Balik dari Mitsui Outlet Park, kitorang amek train dan gerak balik ke guesthouse. Dalam perjalanan, kitorang berhenti kat station sebelum Urayasu kalau tak silap. Keluar dari train, angin sangat kuat dan suhu memang dropped gila. Menggigit-gigit aje rasa kat tapak tangan dan hidung. Pensyarah bawak kitorang ke Bombay Palace, sebuah restoran India kat area tu. Masuk je restoran, staff dia greet kitorang dan bagi hot towel untuk kita panaskan tangan. Haha. Bagusnya! Kitorang order roti nan cheese je masa kat sini sebab perut masih kekenyangan lagi. Yang lain order beriyani etc.

Roti nan cheese dan ayam tandoori di Bombay Palace

Lepas makan tu, kitorang menapak balik ke guesthouse. Jauh nya mak ai. Last last amek train jugak sebab dah sejuk kemain. Untuk hari-hari seterusnya nanti kita sambung lagi dalam entri lain ya! Terpanjang lebar pulak!


Review Filem JENGKA

Pengedar:
SKOP PRODUCTION

Pengarah:
Nyon Othman, Ramdan Che Hassan

Pelakon:
 Riezman Khuzaimi, Ramona Zamzam, Raja Azri

Tangguh kejap cerita Jepun.

Rabu lepas, encik suami ajak tengok filem JENGKA. Memula dia whatsapp tanya, JENGKA best tak? Saya tak tengok pun lagi, trailer pun tak tengok. Tapi pernah nampak poster tu dalam website TGV. Genre seram. Bila dia tanya gitu, saya pun tengok trailer. Ada jerit-jerit, ade macam kene gangguan, ade suara lelaki yang mintak pulangkan bini dengan anak dia, ade jugak macam footage guna night vision scene lari-lari. Eh, peningnya. Lepas tu nampak ayat "berdasarkan kisah benar". OK.

Erm erm. Tapi encik suami kata ramai yang cakap best. So, saya survey harga tiket dan showtime. Tak semua cinema ade tayang JENGKA. Kami pergi jauh ke Brem Mall, Kepong untuk tengok filem ni. Masa tu gagahkan jugak nak keluar jauh-jauh sebab dah nak muntah menghadap laptop dan naik bosan duduk rumah sorang-sorang.

Sampai Brem Mall tu, filem dah mula! Aik, dalam tiket 9.20 malam. Kitorang masuk hall before 9.20 lagik tau. Awalnya dia start! Takde iklan-iklan pun. Hurm. Nasib baik baru sikit je. Kisah dia bermula dengan watak isteri mengandung menunggu hari yang curiga dengan suami dia, kalau-kalau suami dia ada perempuan lain. Awal-awal cerita pun dah agak saspen kat dalam rumah diorang tu.

Tapi semuanya bermula dengan lebih dahsyat masa kat kampung isteri dia bila tembelang si suami pecah. Macam-macam berlaku dalam filem yang latarnya kat kawasan ladang kelapa sawit, yang saya agak tentunya kat Felda Jengka, Pahang. Semua yang berlaku sepanjang satu malam kat sana tu dirakam dalam kamera si suami oleh abang isterinya dan kawan abang isteri tu, Nyun (nama macam nak sama dengan nama pengarah, tapi rupanya bukan orang yang sama). Dari rewang-rewang nak kenduri, si isteri terberanak dalam ladang kelapa sawit, anak dibawak lari penunggu, ustaz mencari si isteri dan anak yang hilang, dan banyak lagi babak yang tak boleh la semua nak sebut kat sini kan? Kena pi tengok sendiri! Hihi.

Sepanjang filem pun, ada perbandingan antara rakaman sebenar dan lakonan semula. So, boleh nampak lah entiti-entiti pada masa tertentu tu memang betul-betul keluar dalam kamera. Agak menyeramkan di situ. Beberapa kali hall tu riuh dengan suara penonton menjerit, suara mengucap dan beristighfar, termasuk lah saya sendiri. Haha!

Erm, bagi saya filem ni ok, banyak benda yang buat kita berfikir, dan satu yang kita tak akan puas hati dengan filem dari kisah benar adalah, tak ada penjelasan tentang apa yang berlaku. Kita tak tahu kenapa jadi macam ni, kenapa jadi macam tu, siapa dan bila, semuanya dalam pengetahuan Allah s.w.t. Tapi lepas filem ni, rasanya mesti rumah Nina & kawasan ladang kelapa sawit berpenunggu tu jadi tumpuan paranormal seeker. Erm. Saya bagi 8/10 bintang kot?

Gi tengok sendiri, ok!


Tak Best

Akan sampai satu masa bila kau bekerja dengan orang, kau akan rasa tak best sebab dah berjauh hati. Hati jadi jauh disebabkan beberapa perkara yang berlaku kat tempat kerja kau yang melibatkan kau dan orang lain atau pun boleh juga melibatkan orang yang dekat dengan kau dan orang lain.

Sejak kau tengok orang lain dah banyak berubah tanpa dia sedar, kau dan kawan-kawan kerja kau pun mula rasa nak jauhkan diri dari orang lain tu. Entah kenapa dulu tak ada lah rasa annoying sangat perangai orang lain tu, tapi sejak-sejak ni kau rasa makin menjadi-jadi pulak perangai dia.

Makin over pulak kata sinikal dan makin nampak perangai sebenar orang lain tu.

Efek, ok.

Sangat efek dengan kerja kau.

Rasa macam dah tak berapa nak suka buat kerja kat tempat tu. Rasa macam nak pergi jauh-jauh, tak nak terlibat dengan orang yang buat kau rasa tak best. Sebab nanti hati kau rasa tak sungguh-sungguh. Tak ikhlas.

Macam mana nak buang rasa ni?

Tak best.


Bulan Syaaban berbaki dalam beberapa minggu je lagi.

Tak lama lepas tu dah masuk bulan Ramadhan. Bulan yang dinanti-nanti oleh umat Islam untuk memperbanyakkan amal ibadat dan memperbaiki diri sebelum menyambut Aidilfitri dengan penuh gumbira. Bulan ni lah memasing nak mengejar pahala solat tarawih, tadarus al-Quran, qiamullail, bersedekah dan banyak lagi amalan-amalan sunat yang lain. Ye tak?

Selain suasana biah solehah di sana-sini, satu lagi perkara yang menyebabkan umat Islam, malah bukan Islam jugak, tertunggu-tunggu bulan puasa ni adalah syurga makanan berbuka tidak kiralah di bazar-bazar Ramadhan, majlis-majlis berbuka mahupun buffet-buffet Ramadhan di serata restoran dan hotel.

Bercakap mengenai buffet Ramadhan, bersempena bulan Ramadhan tahun ni,
Bangi Golf Resort Restaurant (BGR)

Sdn. Bhd.
 dengan bangganya mempersembahkan buffet Ramadhan bermula dari
21 Jun 2015 sehingga 15 Julai 2015
. Untuk pengetahuan semua, BGR ni antara salah satu daripada beberapa golf resort kat Malaysia yang dah dapat perakuan
Sijil Halal JAKIM
. Jadi, jangan ragu-ragu ya untuk mencuba buffet Ramadhan kat sini! ;)

Bangi Golf Resort Restaurant. Gambar ihsan:
Projek Travel

BGR menyediakan pelbagai jenis hidangan buffet termasuklah
masakan Melayu popular, sajian Barat
 dan
masakan Timur
 yang digemari ramai. Tahun ni, bahagian
Cooking Showcase
 BGR menampilkan
kambing bakar
 yang dipanggang secara perlahan di atas bara api dan
sup kambing mamak
 yang boleh dijamah bersama roti. Selain kambing bakar,
 sate daging dan ayam
 bersama
kuah kacang buatan sendiri
 serta
kway teow goreng
 dan
mee goreng mamak
 yang digoreng panas-panas di hadapan tetamu turut disajikan di bahagian Cooking Showcase BGR.

Kambing Bakar di Buffet Ramadhan Bangi Golf Resort Restaurant

Menariknya di bahagian
Western Appetizer
, hidangan dengan sentuhan gastronomi istimewa seperti
Krim Ayam Salai dengan Bawang Focaccia Panggang
 dan
Sous Vide Eggs with Mushroom Espuma
 disediakan untuk membuka selera para tetamu. Turut disediakan adalah
Beef Lasagna
 dan
Grilled Boneless Chicken with Creamy Mushroom Sauce
 yang fuhhhhhhh, enak banget sih!

Western Appetizer di Buffet Ramadhan Bangi Golf Resort Restaurant

Kalau yang rasa-rasa tak boleh telan makanan omputih, jangan risau sebab BGR ada menyediakan
menu utama tempatan dan masakan Timur
 macam
Butter Prawns
,
Teriyaki Chicken
,
Black Pepper Beef
 super sedap,
Fish Fillet dengan Sos Serai
,
Sambal Sotong Kembang
,
Ayam Masak Ros
 dan
Rendang Daging Tiak Minyak
. Oh, ada juga pilihan
Nasi Lemak
,
Nasi Goreng Cina
 dan
Nasi Putih
 untuk yang tak boleh kalau tak makan nasi, ok!

Menu utama tempatan di Buffet Ramadhan Bangi Golf Resort Restaurant

Nasi Lemak di Buffet Ramadhan Bangi Golf Resort Restaurant

Pelbagai masakan Timur di Buffet Ramadhan Bangi Golf Resort Restaurant

Bila da mengisi perut dengan segala makanan berat, boleh lah menutup jamuan dengan juadah manis di
'Live Station' Spanish Churro dengan kuah coklat pekat
. Selain tu, terdapat pelbagai jenis kuih muih, puding, agar-agar dan buah-buahan tropika serta tempatan disediakan kat sini. Yang akan buat tetamu rambang mata, sudah tentunya pelbagai pilihan pencuci mulut popular Barat contohnya
Italian Tiramisu
,
Chocolate Eclair
,
Blueberry Cheese Cake
,
Red Velvet Cake
,
Young Coconut Jelly
,
Creme Caramel
,
Mix Berry Panna Cotta
 dan ciptaan terkini BGR;
Tea Infused Chocolate Ganache Tartlet
.

Aneka pencuci mulut di Buffet Ramadhan Bangi Golf Resort Restaurant

Sepanjang tetamu menjamu selera hidangan berbuka, alunan muzik Melayu Tradisional akan didendangkan secara
live
 oleh kumpulan kugiran dari pukul 6.30 petang hingga 9.30 malam setiap hari. Jangan risau tentang parking sebab BGR menyediakan
800 tempat letak kereta secara percuma
.
Surau lelaki dan perempuan
 juga disediakan untuk keselesaan tetamu.

Berikut adalah butiran mengenai Buffet Ramadhan di Bangi Golf Resort Restaurant:

Alamat:
 No. 1, Persiaran Bandar, Bandar Baru Bangi, 43650 Selangor, Malaysia

Koordinat GPS:
2.95716N, 101.76518E

Tempahan dan Pertanyaan:
 +(603) 8925 3728 / +(603) 8210 0265

Laman Web:
http://www.bgrrest.com

Facebook:
Bangi Golf Resort Restaurant

Email:
 bgb.bangigolf@gmail.com

Waktu operasi:
 6.30 p.m - 9.30 p.m setiap hari

Bayaran sekepala:
Bermula dari RM27 (kanak-kanak) dan RM55 (dewasa)


Selepas Kahwin

Saya tak pasti lah kalau lelaki macam mana.

Yang saya pasti, perempuan ni bila hampir semua kawan-kawan dah kahwin, bila berubah dunianya dari hidup seorang kepada hidup berdua, topik gossip pun dah ikut sama berubah.

Bila berjumpa atau berborak dengan kawan-kawan perempuan yang baru berkahwin tak sampai setahun, banyak isu berkaitan suami, mak mertua, anak-anak, lauk apa nak dimasak, cara kumpul duit sampingan, cara spend duit untuk barang dapur dan diri sendiri serta sebagainya yang berkaitan dengan keluarga akan jadi topik paling utama.

Mungkin ada juga lah topik lain macam tempat makan best, kucing dah beranak ke belum atau drama Akasia TV3 pukul 7 petang, tapi dah kurang sikit dan kalau ada pun bila topik tentang keluarga dah habis. Haha.

Elok sebenarnya kalau saling bertukar-tukar pandangan dan tips tentang keluarga. Terutama dengan kawan-kawan yang sama-sama dah kahwin. Sebab mungkin kawan kita tu pengalaman dia lebih lama dan jauh dari kita. Belajar dari pengalaman orang lain, ambil iktibar mana yang perlu dan bersesuaian dengan kita.

Tapi jangan lupa, tak semua kisah kahwin orang lain sama dengan kisah kahwin kita. Jadi, don't expect too much, malah jangan expect macam dalam novel-novel atau drama Akasia TV3.

Bak kata seseorang, just let things happen. Let life flow. Don't force it.


Seminggu di Jepun - Harap Belum Basi

Seminggu di Jepun awal Mac lalu, kami banyak berjalan kaki ke mana-mana. Sejak dari hari pertama lagi menapak berkilo-kilometer. Lewat malam pun berjalan kaki jugak. Kalau kamu-kamu yang perempuan ni berjalan kaki malam-malam pun selamat gila kat Jepun. Antara negara yang paling sedikit berlaku jenayah. Cuma kena tahan sejuk angin bertiup je lah.

Hari kedua, awal pagi lagi kami dah naik train ke Koto-ku. Destinasi kami adalah Shibaura Institute of Technology Toyosu Campus. Kat SIT, kami dengar sedikit perkongsian daripada pensyarah kat sana tentang projek penyelidikan yang diorang buat. Ade jugak wakil dari rombongan kami yang bagi perkongsian tentang projek yang dibuat di Malaysia. Makan tengahari kami dibelanja oleh Prof. Tsuneo. Koh koh. Disebabkan masing-masing tak tahu nak makan apa, semua ambik aje makanan yang sama dengan orang lain. Haha. Oh, ade notis berbahasa Melayu tau kat kafetaria SIT ni! Bangga kejap! Nampak sangat banyak students Malaysia kat sini. :p

Shibaura Institute of Technology, Toyosu Campus, Jepun

Yang best bila lawat kampus-kampus kat Jepun ni, adalah lab diorang. Seronok tengok lab penuh dengan equipment. Lagi satu, setiap lab ni diorang bubuh nama under nama supervisor. So, setiap supervisor ade lab khas untuk students dia. Belah petangnya, lepas lawat lab semua, kami pergi solat jamak takhir. Ade satu bilik khas kat SIT yang dijadikan surau untuk students Muslim. Tapi kena kongsi lelaki perempuan. Jadi kena bergilir bila nak solat. Biliknya pun kecik aje. Sementara tunggu grup lelaki solat, kami berlegar-legar cari cahaya matahari kat luar bilik tu. Sejuk tau walaupun ada cahaya matahari. Sebab angin sangat kuat. Masa tengok langit dan menikmati deruan angin ni lah mata saya tertangkap satu pemandangan indah.

Ume Blossoms di Shibaura Institute of Technology, Toyosu Campus, Jepun

Ume Blossoms. Ume ni rupanya lebih kurang sama dengan Sakura. Tapi Ume takde daun. Bunganya pun tumbuh dekat-dekat dengan ranting tanpa tangkai yang panjang. Kelopaknya pun tak selembut kelopak Sakura. Kembangnya pun lebih lama daripada Sakura yang kembang hanya seminggu, dan mekarnya lebih dahulu daripada Sakura yang musimnya hujung-hujung Mac atau awal-awal April. Tapi kami ambil juga gambar dengan Ume ni sebab konon-konon dapat berjumpa adik-beradik Sakura lah! Alhamdulillah, puas hati!

Petang tu, lepas singgah sekejap kat Shinjuku, kami terus balik check in hotel kat Hon Atsugi. Malamnya, dah tak larat nak keluar balik. Makan mi segera aje kat bilik. Hoho. Boleh la berehat semahunya sebab dah penat menapak ke sana ke mari selama dua hari. Haha. Esoknya kami ke TOKAI University dan NTT Research Lab pulak. Sempat juga kami meratah strawberry gergasi yang dijual kat kedai-kedai kecik sekitar Tokaidaigaku-mae Station sementara tunggu bas dari Tokai University datang amek. Amek gambar sekitar station pun boleh ha. Kat Jepun ni, susah nak jumpa pokok tinggi-tinggi kalau kat tetengah bandar. Selalunya diorang tanam bunga dalam pasu camtu ha. Comel kan?

Konsep lab kat kampus sama macam SIT, seronok tengok projek-projek diorang. Tengahari kat TOKAI U kami dibelanja bento. Sedap! Sempat jugak kami tengok budak-budak berlatih kendo hasil ajakan Prof. Mikami. Petangnya kami naik bas ke NTT Research Lab, kitorang masuk exhibition room diorang untuk dengar perkongsian projek penyelidikan. Lab NTT ni lab baru juga, masih banyak renovation. Dan projek diorang agak confidential, susah sikit kalau nak buat attachment kat sini.

Kenangan di Tokai University, Japan dan first bento super sedap kat sini

Rombongan MyIPS bersama Prof. Mikami dari Tokai University..

saya pegang kamera -_-"

Petang tu, lepas balik ke hotel, kami keluar balik jalan-jalan sekitar Atsugi. Tengok-tengok kedai baju, kasut, makan kat seafood restaurants. Seperti biasa, kalau makan kat Jepun ni, pastikan lah bahan ramuan yang digunakan. Tanya kat pelayan dia sama ada makanan tu ada mengandungi bahan-bahan daging, mirin, sake etc. Susah jugak sebenarnya nak makan kat Jepun ni, better bawak banyak-banyak makanan segera dari Malaysia kalau nak datang sini. On the way balik ke hotel, sempat singgah Lawson beli air kotak VanHoutten Coklat. Ok, yang ni students Malaysia kat SIT yang rekemenkan. Dia kata memang halal dan sedap. Rugi kalau tak rasa. Saya akui, memang sedappp! Sejak pertama kali beli, tiap malam beli. Haha! Cuma lupa nak amek gambar je. Pfftt.

Tempura Tendon Tenya Asakusa Tokyo

Student Malaysia kat Jepun kata, jangan makan miso sup dia, non-halal

Esoknya kami ke NICT Koganei. Suami pensyarah kami, Encik Wan sewa mpv. Dia dah biasa jalan kat Jepun, faham GPS Jepun dan fasih berbahasa Jepun sebab dulu dia dan isteri belajar dan kerja kat Jepun sekejap. Jauh jugak perjalanan nak ke Koganei tu, kami sempat makan sushi 100 yen yang pengunjung Muslim selalu datang makan. First time saya melahap sushi dengan begitu berselera! Sedap okay!!! Tak sangka sushi ni sedap betul, mula-mula tu ragu-ragu jugak boleh ke tekak ni telan sushi. -_-"

Sushi 100 Yen..haha..tak tahu restoran nama apa!

Jangan lupa main gashapon kat Jepun ye...

kalau bertuah dapat la keychain comel macam ni! :p

Lepas makan, kami ke NICT. Jumpa labmate kat sana dan lawat lab diorang. Masa ni lah mata hati ni semakin terbuka luas. Patut lah Jepun negara maju. Teknologi-teknologi diorang sangat maju berbanding kita sebab diorang perlu akan teknologi-teknologi macam tu. Keadaan negara diorang yang selalu dilanda bencana gempa bumi dan tsunami menyebabkan diorang perlu mengkaji lebih banyak teknologi untuk menangani bencana alam. Sebab tu lah, dari sekecil-kecil perihal mengasingkan sampah ikut kategori plastik, botol dan kertas sehingga ke bab-bab disaster management pun semuanya sangat penting bagi diorang. Subhanallah...

NICT Koganei, Japan - Pusat Japanese Standard Time

Balik  malam tu kami singgah makan kat restoran area Atsugi, tak tahu lah apa namanya. Haha! Tapi makanan dia sedap dan portion dia besar. Kebanyakannya kat Jepun ni, kami makan menu yang seafood aje macam tempura dan ikan bakar. Yang lain-lain tu tak berani lah nak sentuh. Miso sup pun kadang-kadang meragukan.

Makan tempura aje lah kat Jepun ni

Esoknya, kami bertolak ke Enoshima pagi-pagi. Perjalanan agak jauh juga. Sempat tengok tol dan penjaga tol yang sangat ceria menyambut duit yang kita hulurkan. Haha. Kat Enoshima, baru lah saya jumpa neko-chan. Banyakkk sangat kucing kat sini berbanding tempat lain. Mungkin ni pulau kucing kot? Haha. Saya beli beberapa cenderahati kat sini untuk dibawa pulang. Tempat dia lebih kurang macam Asakusa Nakamise Street tu. Banyak kedai cenderahati, harga pun lebih kurang je dengan Asakusa bila kami tengok esoknya. Kat Enoshima ni, bunga Sakura dah mengembang tau!! Tapi saya tak naik ke atas bukit pun untuk tengok. Kawan saya je yang naik dan amek gambar banyak-banyak dengan Sakura. Siap petik sekuntum lagi nak kasi bukti kat saya. Huhu. Terima kasih. Lain kali, boleh pergi!

Nampak Fuji-san dari kejauhan

Tak ada jodoh...insya'Allah lain kali!

Susah nak jumpa kucing di Jepun

Kami jumpa neko kat 'pulau' Enoshima

Enoshima hill..banyak cenderamata kat sini

Tengahari macam tu, kami ke Yokohama City. Bandar ni agak maju binaan dia tapi still nampak lapang. Takde la penuh sangat dengan bangunan pencakar langit. Datang situ kononnya nak makan seafood buffet, tapi bila dah duduk rasa ragu-ragu pulak sebab pelayan dia kata ada guna alkohol dalam makanan diorang. So, kami keluar dari situ, amek-amek gambar dan balik ke Atsugi aje. On the way balik, kami solat kat area parking kat satu taman tak tahu nama tu je. Bila kat tempat orang yang Islam bukan agama rasmi dan susah nak cam mana satu masjid, mana satu rumah orang, kawasan lapang yang diyakini bersih lah jadi alternatif bagi yang bermusafir. Kena tahan sikit masa amek wudhuk sebab air sejuk, masya Allah! Balik Atsugi kami makan kat restoran semalam lagi. Alkisahnya semalam Encik Wan tertinggal kameranya kat restoran ni. Bila tanya cashier, alhamdulillah memang ada kamera Encik Wan dan diorang masih simpankan! Subhanallah, indahnya pekerti masyarakat Jepun!

Yokohama City, Japan

Saba grilled fish..yang putih tu bawang putih kisar ye

Sebelah malamnya, kami ke Ginza dan singgah kedai elektronik. Sambar earphone sony sebijik kaler pink. :D Masa kat sini jenuh jugak naik turun tangga masuk kedai ni, keluar kedai sana, haiyooo. Sebab kami ikut Encik Wan, takut tersesat! Haha. Balik malam tu kami terus ke Edogawa. Ke Kasai guesthouse yang masa mula-mula kami datang. Tidur kat sini pula malam ni.

Esoknya pagi-pagi kami keluar ke Nippori Textile Town. Kali ni kena naik train sendiri dan cari semuanya sendiri sebab takde da ahli rombongan yang tahu berbahasa Jepun. Kat Nippori Textile Town kami singgah kedai kain Tomato yang ada banyak kedai dia kat situ. Beli kain kotton Jepun beberapa helai untuk cenderahati ahli keluarga terdekat. Harga kat kedai ni average dalam RM 65 gitu untuk 4 meter. Murah lah daripada yang orang selalu jual kat Malaysia hingga beratus ringgit. Dari Nippori kami ke Akihabara. Tapi takde ape nak cari kat situ, kami naik train ke Asakusa pula. Kat sini baru lah banyak benda nak cari. Tu pun pusing-pusing jugak cari Nakamise Street nak beli cenderahati, dan pusing-pusing jugak cari subway station. Hahaha. Saya beli juga sebijik beg tarik kat sini, harga dia lebih kurang kat Malaysia juga bila masuk tax 8%. Budaya orang kat Jepun ni suka bawak beg tarik kecik ke mana-mana saya tengok. Mungkin lebih mudah dan tak membebankan kalau diorang nak bergerak jauh.

Nippori Textile Town, Japan

Akihabara & Asakusa town, Japan

Sebelah malamnya kami ke Hard Rock Tokyo kat Roppongi sebab suami kawan ada pesan belikan t-shirt. Menjelajah la kami guna Google Maps kat sini. Haha.  Sangat membantu ok! Then bila dah siap membeli apa yang patut (saya belikan encik suami topi Hard Rock Tokyo sebab tak tahu dah nak belikan apa..haha), kami singgah restoran kebab tak jauh dari Hard Rock tu. Kebab dia besar mak ai, tapi sedap! Harga kebab kat sini 500 yen. Dalam RM 15 ye. Sekian terima kasih. Hahaha. Makan kebab sambil tunggu train pergi Harajuku pulak. Memula konon-konon nak berjalan kaki, tapi tak tahu nak ikut jalan mana dan dah penat sangat. So, tunggu lah train. Bila dah sampai, Google Maps lagi carik Daiso Harajuku. Ape, carik Daiso??? Malaysia bukan ade ke???

Hard Rock Shop Tokyo, Roppongi

Turkish Kebab, Roppongi, Jepun

The Daiso, Harajuku, Japan

Ahaha. Sebenarnya ni kawan yang kirim cenderahati. Katanya ni Daiso terbesar kat Jepun. Barang kat Daiso sini tak sama dengan kat Malaysia dan harganya pulak lagi murah. Memang ade cenderahati khas Jepun kalau nak belikan untuk kawan-kawan dan ahli keluarga. Saya belikan uncang dan cermin mini with Japanese pattern pouch. Harga pun dalam 100 yen gitu. Dalam RM 3 aje setiap satu. Dah selesaiii membeli segala yang patut, kami pun balik lah ke Kasai. Mengemas-ngemas beg malam tu, esok pagi naik bas dari Kasai Bus Station terus ke Narita International Airport Terminal 2.

Toilet Jepun

Tak tahu nak letak gambar ni kat mana..kat sini boleh? Hahaha.

Alhamdulillah, pengalaman yang sangat-sangat menarik dan bermakna bagi saya bila diberi peluang untuk melawat negara matahari terbit ni. Banyak sangat benda baru, terutamanya budaya, yang saya belajar dan membuka mata saya. Malah, pengalaman sepanjang bermusafir sambil mengenali rakan-rakan dalam permusafiran pun banyak mengajar saya untuk meraikan kepelbagaian. Tak keterlaluan kalau saya cakap, saya nak sangat ahli keluarga saya, saudara mara saya, kawan-kawan saya diberi peluang yang sama macam saya untuk melihat sendiri Jepun dan masyarakatnya satu hari nanti. Saya pun, insya'Allah menanam niat untuk ke sana lagi pada masa akan datang dengan encik suami pulak. Terima kasih Allah, terima kasih IEEE Photonics Society Malaysia Chapter, terima kasih ahli rombongan cik kiah!